Zubieta eta Lasarte senidetuko dituzten Euskal Inauteriak larunbatean | Noaua Kultur Elkartea\nApunte eta ibilbide interesgarriak\nNoaua elkartea! Nor gara\nHerrian txertatzen den aldizkaria\nEuskara eta euskal kultura sustatzea helburu duen elkartea\nHemen zaude: Hasiera » Aisia » Zubieta eta Lasarte senidetuko dituzten Euskal Inauteriak larunbatean\nZubieta eta Lasarte senidetuko dituzten Euskal Inauteriak larunbatean\nBy\tnoaua\ton\t2017-02-17\tin\tAisia, Euskara, Jaiak, Jendartea, Kultura\nZubietar eta lasartearrak batuko dituzten Euskal Inauteriak ospatuko dira larunbatean, kalejira edota senidetze dantzaldi eta guzti. Zubietan abiatuko dira ospakizunak, eta handik Lasarte-Oriara zabalduko dute festa giroa gero.\nModu honetan, Zubietak aurre hartuko dio Usurbili. Astebete barru ospatuko baita Usurbilgo Inauteri Festa. Hemen duzue datorren mozorro festart loturiko egitarau zabala:\nINAUTERIAK ATE JOKA\nOtsailak 18, larunbata: Euskal Inauteriak, Zubieta-Lasarte artean\n11:00-13:00 Elkarteetan zehar puska bila (Lasarte-Orian).\n16:00 Ekitaldia Zubietako plazan.\n16:15 Zubietatik hipodromoko zubira kalejira.\n16:30 Lasartearren harrera hipodromoko zubian: lasarte oriatarrek zubietarrei gondabipen dantza eta zubietarren erantzuna.\n17:00 Zubietarren eta lasarte-oriatarren senidetze dantzaldia.\n17:30 Kalejira herritik. Hipodromo etorbidetik Tajamarreko biribilgunera, hortik Kale Nagusira eta Arkupeko biribilguneraino joango dira dantzan eta Okendo plazan bukatu.\n18:30 Erromeria eta suaren ekitaldi berritua.\nAmaitzeko, txokolatada goxoa plazan.\n21:00 Irakurle txokoaren eskutik, bertso afari literarioa Xirimiri Elkartean: Eider Rodriguez, Uxue Alberdi, Maialen Lujanbio eta Ane Labaka.\nAntolatzaileak: Zubietako herria eta Lasarte-Oriako Ttakun Kultur Elkartea.\nOtsailak 24, ostirala\n10:30ak aldera, Udarregi Ikastolako LHkoen desfilea kalez kale, “Martxa” dantzatuz. Ibilbidea: LH 1., 2, 3. mailakoekin Kaxkoan barrena ibiliko dira eta LH 4, 5 eta 6. mailakoak Kalezarrera igoko dira.\n11:15-12:25 Udarregi Ikastolako ikasleen ikuskizuna Oiardo Kiroldegian. Sarrera mugatua. Haurren familiei sarrera bakarra emango zaie. “HHkoen dantza ikuskizuna hasiko da, urteroko beraien jantzi bitxiarekin. Ondoren, LHko ikasleak sartuko dira pistara eta “Zaborra ere gurekin dantzan” gaiaren inguruan eskainiko digute saioa. Ikasleek sormena landuz parte hartu dute dantza, koreografia eta istorioa antolatzen. Zabor eta zabor ontziez gain izango ditugu bai, beste pertsonaia berezi batzuk… ezetz asmatu?”.\nLHko saioaren ondoren, DBHkoek hartuko dute kiroldegiko pista, “Musikalak” gaia hartuta, sorpresaz beteriko koreografiak eskainiko dizkigute”.\nSarrera: Udarregi Ikastolak, haurren familiei sarrera bakarra emango die.\n15:00 Aginagako Eskola Txikikoen emanaldia Aginagako frontoian. “Euskal Mitologia” ardatz duten euskal dantzak eskainiko dizkiete gurasoei.\n15:30 Inauterietako kalejira Zubietako Eskola Txikitik abiatuta, Eskolan lantzen ari diren Euskal Mitologiari loturiko mozorroekin (galtzagorriak, gizontxoak, lamiak, sorginak…). Alamandegin, Barazarren eta Zubietako plazan egingo dituzte geldiuneak.\n19:30-20:30 Orbeldi Dantza Taldekoen kalejira Oiardo Kiroldegitik. Amaiera ekitaldia, 20:30etan Mikel Laboa plazan.\nUrtarrilak 25, larunbata\n12:00-12:30 Burrunbazale txaranga frontoian.\n12:30 Kantu Taldekoen jira abiatzeko 3 kantu abestuko dituzte Burrunbazale txarangakoekin Mikel Laboa plazan.\nOndoren, kantu-jira kalez kale eta Burrunbazale txarangakoekin kalejira. Bakoitzak bere ibilbidea osatuko du.\n16:00 Karaoke festa Gaztelekuan. Mozorrotuta etorri!\n17:00 Lauburu, Usurbilgo Erraldoi eta Buruhandien Konpartsako erraldoi txiki, handi eta buruhandien kalejira dultzaineroekin, udaletxetik abiatuta.\n17:00 Burrunbazale txaranga frontoitik abiatuta.\n19:00-21:00/23:00-01:30 Kankhar musika jartzailea frontoian.\nOharra: behin behineko egitaraua. Aldaketak egon daitezke.\nAntolatzailea: NOAUA! Kultur Elkartea.\nAlbiste hau atsegin baduzu, harpidetu orain horrelako albiste gehiago jaso ahal izateko.\nIruzkinak itxita daude.\negun osoa Erakusketa: “Munduko hizkuntza g...\nErakusketa: “Munduko hizkuntza g...\nUrr 17 – Urr 22 egun osoa\nEpea: urriak 17-22. Tokia: Sutegiko erakustaretoa. Zehaztasunak: urriaren 20ko Mundualdiaren testuinguruan, “munduko hizkuntza gutxituak etxean. Zer dugu elkarrengandik ikasteko?” erakusketa Garabideren eskutik. Antolatzaileak: Garabide.\n8:00 Buruntzaldeko Ibilbideen 11. Eguna\nBuruntzaldeko Ibilbideen 11. Eguna\nUrr 21 @ 8:00 – 14:00\nEguna: urriak 21, igandea. Ordutegia: 08:00-14:00. Tokia: Buruntzaldea (Aginaga, Usurbil, Lasarte-Oria, Urnieta eta Andoain). Herri bakoitzaren koloreak: -Andoain: urdina. -Lasarte-Oria: urre zaharra. -Urnieta: berdea. -Usurbil: laranja. Ibilbideak: -Itzuli handia: Buruntzaldeari 27 kilometroko bira oinez 8:00etan Lasarte-Oriatik.[...]\n11:30 Eskubaloia Kiroldegian\nUrr 21 @ 11:30\n11:30 Kadete mutilak, Territoriala: Usurbil K.E.-Ereintza\n18:00 Mundualdia: dokumental proiekzioa\nMundualdia: dokumental proiekzioa\nUrr 21 @ 18:00\nOrdua: 18:00. Tokia: Sutegiko auditorioa. Zehaztasunak: “La mochila invisible” dokumentalaren proiekzioa, Bidez Bide elkartearen eskutik. Hizkuntza: gaztelania. Antolatzaileak: Usurbilgo Udala eta hainbat herritar.\n19:00 Organo kontzertua\nUrr 21 @ 19:00\nOrdua: 19:00. Tokia: Salbatore Eliza. Zehaztasunak: Giulia Biagetti italiarraren kontzertua. Antolatzaileak: Usurbilgo Udala, Usurbilgo Parrokia eta Gipuzkoako Foru Aldundia.\n18:00 Furgobaratza, Baratze Parkean\nFurgobaratza, Baratze Parkean\nUrr 22 @ 18:00 – 19:30\nOrdutegia: 18:00-19:30. Tokia: Usurbilgo Baratze Parkea (Agerreazpi ondoa). Informazio gehiago: ekogunea.eus / baratzeparkea.ekogunea.eus Antolatzaileak: Usurbilgo Udala, Kutxa Fundazioa.\n18:00 Iñaki Agirresaroberen argazki er...\nIñaki Agirresaroberen argazki er...\nUrr 22 @ 18:00 – Urr 31 @ 20:00\nZehaztasunak: Iñaki Agirresaroberen “Udazkeneko eguzki izpiak” argazki erakusketa. “Udazkenak eskaintzen dituen koloreen argazki erakusketa”. Epea: urriak 22-31. Tokia: Sutegiko erakustaretoa. Ordutegia: 18:00-20:00. Egilea: Iñaki Agirresarobe.\n19:00 Arantxa Urretabizkaia liburutegian\nArantxa Urretabizkaia liburutegian\nUrr 24 @ 19:00\nOrdua: 19:00. Tokia: Sutegi udal liburutegia. Zehaztasunak: “Arantxa Urretabizkaiaren “Bidean ikasia” (Hondarribiko alarde parekidearen aldeko bere esperientziaz diharduena) izango dugu mintzagai. Idazlea gure artean izango da. Gidari Yolanda Arrieta. Liburuak eskuragarri liburutegian. Anima zaitez, lagun giro[...]\nUrr 26 @ 20:00\nOrdua: 20:00. Tokia: Mikel Laboa plaza. Zehaztasunak: euskal presoen eskubideen aldeko elkarretaratzea. Deitzailea: Usurbilen Nahi Ditugu.\nUrr 27 @ 12:30\nOrdua: 12:30. Tokia: Mikel Laboa plazatik. Zehaztasunak: “Usurbilgo Euskal Kantu Taldeak atsegin handiz gonbidatzen zaitu euskal abestiak bultzatzera. Zatoz kantuaz gozatzera gurekin, abestien Usurbilgo liburuxka hartuta”. Nori zuzendua: herritar orori. Antolatzailea: Kantu Taldea.\nBy\tUsurbil Gure Esku Dago\ton\t2017-02-08\tin\n400 herritar frontoian, Maiatzaren 7ko Herri Galdeketaren alde.\nAbenduan sortu zen Usurbilgo HERRITZARTU plataforma, erabakitzeko eskubidearen aldeko olatura batu eta maiatzare 7an Usurbilen Herri Galdeketa antolatzeko helburuarekin. Orain arte ekimen honen aldeko babesa biltzen aritu gara, 600 herritar baino gehiagoren sinadura eta herriko 29 eragile ezberdinen(alderdi politikoak, eragile kulturalak, komertzio elkartea, kirol taldeak, elkarte gastronomikoak, auzoetako jai batzordeak, guraso elkarteak, etab.) atxikimendua jaso […]\nBy\tUsurbil Gure Esku Dago\ton\t2017-01-31\tin\nOTSAILAK 5: Argazki Erraldoia maiatzaren 7ko Herri Galdeketaren alde.\nMaiatzak 7ko Herri Galdeketaren alde 550 sinaduratik gora bildu ditugu dagoeneko eta herriko hainbat eragileren babesa ere ari da jasotzen herri galdeketa: Gazte Asanblada, AEK, Errausketaren Aurkako Mugimendua, Kantu Taldea, Aginagako Guraso Elkartea, Baxurde Txiki Taldea, Ernai, Atxegaldeko Jai Batzordea, Sanestebango Jai Batzordea, Aitzaga Kultur Elkartea, Peña Pagola, Andazpe Elkartea, Sortu, EHBildu, Herriko Musika Taldeak, […]\nBy\tUsurbil Gure Esku Dago\ton\t2017-01-23\tin\nHerri Galdeketaren alde, 500 sinadura dagoeneko!!\nMaiatzak 7ko Herri Galdeketaren alde 500 sinadura bildu ditugu iada, baina atxikimendu kanpainak aurrera darrai. Herri Galdeketari atxikimendua emateko, bidali selfie bat 634 44 55 12 zenbakira edota hurbildu zaitez frontoi inguruan jarri ohi dugun sinadura mahaira, urtarrilak 29an (eguerdian) nahiz otsailak 4an (arratsaldean). Banakako herritarren sinadurak biltzeaz gain, herriko eragile ezberdinekin biltzen hasi gara eta asko […]\nBy\tUsurbil Gure Esku Dago\ton\t2016-11-21\tin\n2017: HERRI GALDEKETA USURBILEN?\nErabakitzeko Eskubidearen aldeko olatu indartsu bat sortzen ari da Euskal Herrian eta dagoeneko luzea da 2017an herri galdeketa antolatzeko asmoa azaldu duten herrien zerrenda; Sopela, Elorrio, Goizueta, Lekunberri, Oiartzun, Hernani, Lasarte-Oria, Zarautz, Orio… Azken urte hauetako ibilbidearen ondoren, olatu indartsu horretara batu eta Usurbilen ere Herri Galdeketa egiteko garaia iritsi dela uste dugu Gure Esku Dago taldeko kideok. […]\nBy\tJuanjo Lertxundi\ton\t2016-10-29\tin\nZER GALTZEKO PREST ZAUDE?\nIrabazi nahi baduzu, jolastu beharra daukazu eta jolastean, galtzeko arriskua daukazu. Arriskurik gabe ez dago paradisurik. Pertsona baten pentsamoldea irabazlea edo konformista dela jakiteko, ikusi besterik ez dago zer galtzeko prest dagoen. Beti ezin da salto egin sarearekin. Hausnarketa: Nire ametsak, helburuak lortzeko, zer galtzeko prest nago?\nBy\tSutegi Udal Liburutegia\ton\t2016-09-16\tin\nSutegi Udal Liburutegian ere, ZUMETA BERRIKUSTEN!\nUztailaren 15etik Urriaren 16ra bitarte, Irungo Menchu Gal galerian ikusgai dago ZUMETA BERRIKUSTEN erakusketa, bere ibilbide artistikoari errepaso bat emateko aukera ezin hobea. Aitzakia ona,Sutegi Liburutegian ere bere lanari buruz bildu dugun dokumentu multzoa erakusgai jartzeko (bide batez,bihotzez eskerrak,Usoa,emari ederrarengatik): J.L. ZUMETA SUTEGI UDAL LIBURUTEGIAN\nBy\tSutegi Udal Liburutegia\ton\t2016-09-05\tin\nVIII Euskarazko literatura topaketa: Atertu arte itxaron\nURRIAK 19an (asteazkena), arratsaldeko 7etan, Liburutegian bertan, VIII. Euskarazko literatura topaketa: KATIXA AGIRREren Atertu arte itxaron komentatuko dugu eta YOLANDA ARRIETA MALAXETXEBARRIA izango dugu elkarrizketa honetan gidari. Liburuak jada eskuragarri daude Liburutegian solasaldian parte hartzeko interesa duen ororentzat. Anima zaitez!\nBy\tJuanjo Lertxundi\ton\t2016-08-29\tin\nEsaldi laburra barneratzeko\n” Zoriontsuago izan nahi baduzu, ez zaitez inorekin alderatu “\nBy\tJuanjo Lertxundi\ton\t2016-08-19\tin\n” Emozioak ez dira ukatu behar, ezagutu eta kudeatu baizik”\nBy\tSutegi Udal Liburutegia\ton\t2016-07-14\tin\nHemen da FRESKAGARRIAK 2016!!!\nJada eskuragarri dago Buruntzaldeko Liburutegietan 2016. urteko FRESKAGARRIAK gida, liburu eta ikusentzunezko gomendioez betea. Eta nola ez, bertan aholkatzen diren dokumentu guztiak aurki daitezke Andoain, Astigarraga, Lasarte-Oria, Hernani, Urnieta eta Usurbilgo Liburutegietan. Ikus jarraian, edo hobeto, aipatu Liburutegietan!!!\n“Gu ezin gara aziendarekin hala bizi”\nMendia guztiona den heinean guztioi dagokigu behar bezala zaintzea. Badirudi ordea hau ez dela guz...\nElkar eta Gureak Usurbilgo Michelingo lurretara datoz\nDimentsio handiko hirigintza-hitzarmena sinatu dute eguerdian Artzabalen. Ondoko irudian dituzue...\nZubietak ere bat egin du erraustegia geratzeko urriaren 27ko Donostiako manifestazioarekin\n"Errauste planta eta zabortegi kutsakorrak: burua ondo daukanak ez ditu bere etxe ondoan nahi. Bih...\nUsurbildarrak Donostian erraustegia geratzeko prest\n"Urriaren 27an arratsaldeko 17:00etan Donostian "Erraustegia geratu!" aldarripean egingo den man...\nZentzumen guztiak dantzan, Aginagako jaietan\nTxan magoaren magia saioak liluratu dituzte San Praixkuetara joan direnek, perkusio tailerrean musik...\nJende ugari ibili da Mundualdia festan\nMundualdia festa hamaika kolore eta hamaika zaporeren bilgune izan da beste behin ere. Donostiako Eskola Dantza Taldekoen saioarekin batera hasi da jendea bertaratzen. Frontoira hurbildu direnek Nigeria, Ghana, Nikaragua, Italia, Sahara, Cuba edota Mauritaniako janak zein edanak dastatzeko aukera izan dute. “Egun honek mundura begira jartzen gaitu”, Xabier Arregi alkateak agurreko hitzaldian adierazi duenez. “Internazinalismoaren […]\n#Mundualdia eta #Euskaraldia, bat eginik\nUsurbilgo Euskaraldiako ‘tunanteek’ mahai bat ipini dute Sutegi ondoan. Jende ugari hurbildu da izena ematera. Gogoan izan, azaroaren 23tik abenduaren 3ra ospatuko da Euskaraldia. Hurrengo astetik aurrera, Ahobizi eta Belarriprest guztientzako formazio saioak egingo dira Potxoenean. Datozen deialdiak -Urriak 20, larunbata: 12:00-14:00 Euskaraldian izen emateko mahaia Mundualdian. -Urriak 26, ostirala: 19:00-20:30 Euskaraldian izen emateko mahaia […]\nHerrien arteko elkartasuna eta Usurbil inklusiboago bat sustatuko du Tadamun-ek\nSorterri guztietako usurbildarren elkargune eta herrien arteko elkartasuna sustatzeko talde gisa aurkeztu berri du bere burua Tadamunek, larunbateko Mundualdia jaialdiaren testuinguruan, jendaurrean Sutegin egin duen aurkezpenean. Internazionalismoaren arloan, herrian zegoen hutsunea betetzera dator arabieraz elkartasuna esan nahi duen bilgune berria. Bi lan ildo nagusi jorratuko ditu Tadamunek. Batetik, beste herrietako bizimodu, errealitate, hamaika borroka herrira […]\nSorterri guztien Mundualdia larunbatean\nSorterri guztietako herritarren topagunean bilakatuko da larunbat honetan (urriak 20) Usurbil. Kultura-aniztasuna, elkar errespetua eta elkar aitortza. Balio horiek sustatzeko jaio zen Mundualdia Festa. Laugarren edizioan, helburu berberak bultzatzeko gogoz dira antolaketa batzordekoak. “Aniztasunak aberastasuna baitakar gure herrira; ez, ordea, mehatxua”. Munduko koloreak eta zaporeak nagusituko dira larunbat honetan. Ghana, Mauritania, Italia, Kuba, Nigeria, Euskal Herria, […]\nHarria Hitz, ibilbide gidatua urriaren 20ko Mundualdi egunean\nTarteka Usurbilen antolatu diren ibilbide gidatuen edizio berri bat ospatuko da, larunbat honetako Mundualdi egunean, urriaren 20an. Gogoan izan, herritik barrena egingo den ibilaldirako izena aurrez eman behar da. Lagun kopuru mugatu batentzako lekua egongo da. Urriak 20, larunbata Harria Hitz, ibilbide gidatua: Usurbil eta Euskal Kultura garaikidea 10:00 HARRIA HITZ bisita gidatua herrigunean, frontoitik […]\nMerkatarien asmoa ona izan zitekeen baina nola zainduko ditu Udalak [...]\nErronka exijentegia den arren, urreak baino gehiago balio du\nPnv eta Psoe-Pse itsututa daudenez proiektuarekin ez dute ezer eztabaidatu [...]\nBua ze ona! Bizirik eta mundu mailako borrokekin sintonian gaude! [...]\nJendeak kontzientziatzeko testimonio horiek oso baliagarriak dira\nAukeratu hilabetea 2018(e)ko urria (118) 2018(e)ko iraila (168) 2018(e)ko abuztua (55) 2018(e)ko uztaila (113) 2018(e)ko ekaina (177) 2018(e)ko maiatza (183) 2018(e)ko apirila (162) 2018(e)ko martxoa (160) 2018(e)ko otsaila (162) 2018(e)ko urtarrila (174) 2017(e)ko abendua (153) 2017(e)ko azaroa (189) 2017(e)ko urria (189) 2017(e)ko iraila (183) 2017(e)ko abuztua (53) 2017(e)ko uztaila (105) 2017(e)ko ekaina (195) 2017(e)ko maiatza (192) 2017(e)ko apirila (141) 2017(e)ko martxoa (197) 2017(e)ko otsaila (167) 2017(e)ko urtarrila (174) 2016(e)ko abendua (175) 2016(e)ko azaroa (181) 2016(e)ko urria (170) 2016(e)ko iraila (176) 2016(e)ko abuztua (54) 2016(e)ko uztaila (127) 2016(e)ko ekaina (218) 2016(e)ko maiatza (200) 2016(e)ko apirila (180) 2016(e)ko martxoa (150) 2016(e)ko otsaila (193) 2016(e)ko urtarrila (137) 2015(e)ko abendua (180) 2015(e)ko azaroa (165) 2015(e)ko urria (173) 2015(e)ko iraila (179) 2015(e)ko abuztua (33) 2015(e)ko uztaila (116) 2015(e)ko ekaina (226) 2015(e)ko maiatza (210) 2015(e)ko apirila (181) 2015(e)ko martxoa (173) 2015(e)ko otsaila (166) 2015(e)ko urtarrila (166) 2014(e)ko abendua (157) 2014(e)ko azaroa (185) 2014(e)ko urria (178) 2014(e)ko iraila (179) 2014(e)ko abuztua (40) 2014(e)ko uztaila (122) 2014(e)ko ekaina (189) 2014(e)ko maiatza (252) 2014(e)ko apirila (170) 2014(e)ko martxoa (162) 2014(e)ko otsaila (171) 2014(e)ko urtarrila (166) 2013(e)ko abendua (177) 2013(e)ko azaroa (197) 2013(e)ko urria (198) 2013(e)ko iraila (204) 2013(e)ko abuztua (50) 2013(e)ko uztaila (143) 2013(e)ko ekaina (197) 2013(e)ko maiatza (204) 2013(e)ko apirila (183) 2013(e)ko martxoa (163) 2013(e)ko otsaila (180) 2013(e)ko urtarrila (211) 2012(e)ko abendua (135) 2012(e)ko azaroa (196) 2012(e)ko urria (196) 2012(e)ko iraila (172) 2012(e)ko abuztua (39) 2012(e)ko uztaila (95) 2012(e)ko ekaina (190) 2012(e)ko maiatza (205) 2012(e)ko apirila (161) 2012(e)ko martxoa (191) 2012(e)ko otsaila (182) 2012(e)ko urtarrila (168) 2011(e)ko abendua (62) 2011(e)ko azaroa (56) 2011(e)ko urria (47) 2011(e)ko iraila (60) 2011(e)ko abuztua (18) 2011(e)ko uztaila (74) 2011(e)ko ekaina (32) 2011(e)ko maiatza (29) 2011(e)ko apirila (29) 2011(e)ko martxoa (38) 2011(e)ko otsaila (21) 2011(e)ko urtarrila (20) 2010(e)ko abendua (20) 2010(e)ko azaroa (18) 2010(e)ko urria (10) 2010(e)ko iraila (13) 2010(e)ko abuztua (3) 2010(e)ko uztaila (30) 2010(e)ko ekaina (32) 2010(e)ko maiatza (20) 2010(e)ko apirila (14) 2010(e)ko martxoa (15) 2010(e)ko otsaila (15) 2010(e)ko urtarrila (11) 2009(e)ko abendua (11) 2009(e)ko azaroa (12) 2009(e)ko urria (11) 2009(e)ko iraila (12) 2009(e)ko abuztua (2) 2009(e)ko uztaila (10) 2009(e)ko ekaina (10) 2009(e)ko maiatza (14) 2009(e)ko apirila (13) 2009(e)ko martxoa (19) 2009(e)ko otsaila (15) 2009(e)ko urtarrila (8) 2008(e)ko abendua (12) 2008(e)ko azaroa (13) 2008(e)ko urria (13) 2008(e)ko iraila (12) 2008(e)ko abuztua (3) 2008(e)ko uztaila (8) 2008(e)ko ekaina (15) 2008(e)ko maiatza (14)\nAukeratu kategoria bat #Kilometroak15 (295) Aisia (2.854) Ekonomia (958) Euskara (1.996) Hezkuntza (841) Hirigintza (430) Ingurumena (1.276) Iritzia (1) Jaiak (937) Jendartea (6.193) Kirola (1.316) Kultura (2.556) Nabarmendua (1.420) Politika (1.222) Sailkatu gabea (4.489)\nAukeratu etiketa bat nabarmendua (1163)noauaTB (252)komunitatea (170)Itoitz Rodriguez (1)Izeberg (1)Gaztea (1)Gaztea Maketa Lehiaketa (1)Lehenengo ilaran (1)\nBy\tnoaua\ton\t2018-10-18\tin\tEkonomia, Hirigintza, Ingurumena, Jendartea, Politika\twith\t0 iruzkin\n“Urriaren 27an arratsaldeko 17:00etan Donostian “Erraustegia geratu!” aldarripean egingo den manifestaziora joateko deia egiten diogu Usurbilgo herriari”. Hortxe ostegun iluntze honetan Mikel Laboa plazan bildu diren herritarrek ondoko argazkiarekin, usurbildarrei egin dieten deia. Adierazpen hau ere plazaratu dute: ERRAUSTEGIRIK EZ Munduan zehar (Italian, Frantzian, Estatu Batuak…) egin diren ikerketa zientifiko ofizialek erraustegi baten inguruan bizi […]\n“Kolore anitzeko herria eraiki nahi dugu”\nBy\tnoaua\ton\t2018-10-11\tin\tAisia, Jendartea, Kultura\twith\t0 iruzkin\nMundualdia jaia aurkeztu dute gaur eguerdian Potxoenean. Aurtengo egitarauaren berri emateaz gain, ‘Usurbilgo jatorri aniztasuna zenbakitan 2018’ azterketaren datuak eman dituzte ezagutzera. Josune Estella udal zinegotziak aditzera eman duenez, “herri anitza dela aldarrikatzetik, mundu bat garela erakustera” aterako dira usurbildarrak plazara. “Biltzera, Mundualdiak guztion aterpe izan nahi baitu”. Saioa Aginako Gaztelekuko hezitzailea, Maria Salsamendi Aniztasun […]\nErraustegia geratzea ez zen delitua izan\nBy\tnoaua\ton\t2018-10-10\tin\tEkonomia, Hirigintza, Ingurumena, Jendartea, Politika\twith\t0 iruzkin\nOndoko irudi historikoak bost urte betetzear ditu, 2013ko azaroaren 13koa. Garai hartako Gipuzkoako Foru Aldundia, Gipuzkoako Hondakinen Kontsortzioa (GHK) eta Zubietako errauste planta eraiki asmo zuten enpresa taldea biltzen duen UTE Gipuzkoa CGR elkarri eskua emanda ageri dira ondoko irudian. Urte luzez milaka gipuzkoarrek eskatutakoari bidea ematea, erraustegiko lanak bertan behera uztea adostu zuten. Honatx akordio […]\nOstiralean, Aginagako oilasko biltzaileen eguna\nBy\tnoaua\ton\t2018-10-09\tin\tAisia, Euskara, Jaiak, Jendartea, Kultura\twith\t0 iruzkin\nAtsedenaldi betean dira Aginagako jaiak. Lehen asteburu mugitu eta jendetsuaren ostean, San Praixkuen bigarren eta azken txanpari begira. Oilasko biltzaileekin itzuliko dira ostiralean, urriaren 12an. Bezperan ospakizunik izango ez denez, belaunaldi ezberdinetako aginagarrak animatu nahi dituzte goizeko 6:00etan Atarialde Elkartetik abiatuko den kalejirara. Beteranoak goizaldetik hasiko den etxez etxeko birara, eta gaztetxo eta gurasoak eguerdi […]\nArtxiboa Aukeratu hilabetea 2018(e)ko urria (118) 2018(e)ko iraila (168) 2018(e)ko abuztua (55) 2018(e)ko uztaila (113) 2018(e)ko ekaina (177) 2018(e)ko maiatza (183) 2018(e)ko apirila (162) 2018(e)ko martxoa (160) 2018(e)ko otsaila (162) 2018(e)ko urtarrila (174) 2017(e)ko abendua (153) 2017(e)ko azaroa (189) 2017(e)ko urria (189) 2017(e)ko iraila (183) 2017(e)ko abuztua (53) 2017(e)ko uztaila (105) 2017(e)ko ekaina (195) 2017(e)ko maiatza (192) 2017(e)ko apirila (141) 2017(e)ko martxoa (197) 2017(e)ko otsaila (167) 2017(e)ko urtarrila (174) 2016(e)ko abendua (175) 2016(e)ko azaroa (181) 2016(e)ko urria (170) 2016(e)ko iraila (176) 2016(e)ko abuztua (54) 2016(e)ko uztaila (127) 2016(e)ko ekaina (218) 2016(e)ko maiatza (200) 2016(e)ko apirila (180) 2016(e)ko martxoa (150) 2016(e)ko otsaila (193) 2016(e)ko urtarrila (137) 2015(e)ko abendua (180) 2015(e)ko azaroa (165) 2015(e)ko urria (173) 2015(e)ko iraila (179) 2015(e)ko abuztua (33) 2015(e)ko uztaila (116) 2015(e)ko ekaina (226) 2015(e)ko maiatza (210) 2015(e)ko apirila (181) 2015(e)ko martxoa (173) 2015(e)ko otsaila (166) 2015(e)ko urtarrila (166) 2014(e)ko abendua (157) 2014(e)ko azaroa (185) 2014(e)ko urria (178) 2014(e)ko iraila (179) 2014(e)ko abuztua (40) 2014(e)ko uztaila (122) 2014(e)ko ekaina (189) 2014(e)ko maiatza (252) 2014(e)ko apirila (170) 2014(e)ko martxoa (162) 2014(e)ko otsaila (171) 2014(e)ko urtarrila (166) 2013(e)ko abendua (177) 2013(e)ko azaroa (197) 2013(e)ko urria (198) 2013(e)ko iraila (204) 2013(e)ko abuztua (50) 2013(e)ko uztaila (143) 2013(e)ko ekaina (197) 2013(e)ko maiatza (204) 2013(e)ko apirila (183) 2013(e)ko martxoa (163) 2013(e)ko otsaila (180) 2013(e)ko urtarrila (211) 2012(e)ko abendua (135) 2012(e)ko azaroa (196) 2012(e)ko urria (196) 2012(e)ko iraila (172) 2012(e)ko abuztua (39) 2012(e)ko uztaila (95) 2012(e)ko ekaina (190) 2012(e)ko maiatza (205) 2012(e)ko apirila (161) 2012(e)ko martxoa (191) 2012(e)ko otsaila (182) 2012(e)ko urtarrila (168) 2011(e)ko abendua (62) 2011(e)ko azaroa (56) 2011(e)ko urria (47) 2011(e)ko iraila (60) 2011(e)ko abuztua (18) 2011(e)ko uztaila (74) 2011(e)ko ekaina (32) 2011(e)ko maiatza (29) 2011(e)ko apirila (29) 2011(e)ko martxoa (38) 2011(e)ko otsaila (21) 2011(e)ko urtarrila (20) 2010(e)ko abendua (20) 2010(e)ko azaroa (18) 2010(e)ko urria (10) 2010(e)ko iraila (13) 2010(e)ko abuztua (3) 2010(e)ko uztaila (30) 2010(e)ko ekaina (32) 2010(e)ko maiatza (20) 2010(e)ko apirila (14) 2010(e)ko martxoa (15) 2010(e)ko otsaila (15) 2010(e)ko urtarrila (11) 2009(e)ko abendua (11) 2009(e)ko azaroa (12) 2009(e)ko urria (11) 2009(e)ko iraila (12) 2009(e)ko abuztua (2) 2009(e)ko uztaila (10) 2009(e)ko ekaina (10) 2009(e)ko maiatza (14) 2009(e)ko apirila (13) 2009(e)ko martxoa (19) 2009(e)ko otsaila (15) 2009(e)ko urtarrila (8) 2008(e)ko abendua (12) 2008(e)ko azaroa (13) 2008(e)ko urria (13) 2008(e)ko iraila (12) 2008(e)ko abuztua (3) 2008(e)ko uztaila (8) 2008(e)ko ekaina (15) 2008(e)ko maiatza (14)\nTf: 943 360 321 erredakzioa@noaua.eus\n© 2018 Noaua Kultur Elkartea .


AlbisteakMondraberri - 2020-06-09 0\nGuztira 30 egun dira Gipuzkoako adinekoen egoitzetan heriotzarik eman ez dela. Azken orduetan adineko pertsona batek positibo eman du COVID-19n, eta...\nKulturaMarijo - 2020-07-21 0\nAssata taldeak ‘Egologista’ lan berria kaleratu du\nDisko berria boskote arrasatearrak zuzendu, ekoitzi eta grabatu du, eta Unai Bergarak eta Josu Txintxurretak parte hartu dute. Assata...\nAlbisteakIker - 2020-06-13 2\nHerritar baten kexa: Ekilore eta tunelaren arteko inguruan, errekan enbor batzuk pilatu dira.\nEkilore eta tunelaren arteko inguruan, errekan enbor batzuk pilatu dira. Zuhaitz horiek plastikoak pilatu ez dezaten, eta erreka kaltetu ez dezaten, herritarrak...


Athleticeko jokariek ez dute musuko gabe ospatu Superkopako finalerako txartela\nEz, Athleticeko jokalariek ez dute musuko gabe ospatu finalerako sailkapena\nBirala egin da talde zuri-gorriko jokalariak musuko eta distantzia sozialak gorde gabe egindako ospakizun bat, baina bideoa ez dagokio 2021 Superkopako finalera sailkatu ostean egindako ospakizunari.\nAthleticen autobusa Malagako hoteletik Sevillarantz irtetzen. Argazkia: EITB Media\nAthletic 2021eko Espainiako Superkopako finalera sailkatu zen ostegunean (urtarrilak 14), finalerdietan Real Madril mendean hartu ostean. Ostiral honetan, birala egin da talde zuri-gorriko jokalariak eta teknikariak musuko eta distantzia sozialak gorde gabe egindako ospakizun baten bideoa, baina ospakizun hori ez da aurtengo Superkopako finalera sailkatzearen ostean egindakoa.\n2021eko Superkopako Real Madrilen eta Athleticen arteko finalerdia urtarrilaren 14an jokatu zen. Jende askok, birala egin den ospakizunaren bideoa talde zuri-gorriak Real Madril kanporatu ostean Loiuko aireportura iristean egindakoa izan dela esan du, baina bulo bat da, Athletic Malagatik (finalerdia bertan jokatu zen) Sevillara (finala jokatuko den hiria) autobusez joan baita, eta bideoan hegazkinetik jaitsi ondoren terminalera eramaten duen autobusean agertzen baitira ospatzen. Athletic ez da Malagatik Bilbora itzuli, zuzenean Sevillara joan baita. Ostiral honetako (urtarrilak 15) 11:30ean irten da Malagatik autobusez, eta 14:00ak aldera iritsi da Andaluziako hiriburura.\nBirala egin den bideoan agertzen den ospakizuna, 2020ko martxoaren 5ean Errege Kopako finalean talde zuri-gorriak Granada kanporatu eta finalerako txartela lortu ondorengo egunekoa da; hau da, 2020ko martxoaren 6koa. Norgehiagoka, harmailetan zaleak zeudela jokatu zen, eta ez zeuden indarrean gaur egungo covid-19aren pandemia geldiarazteko neurriak. Orduan, ez zen derrigorrezkoa musukoa erabiltzea, eta ez zegoen indarrean distantzia soziala mantentzeko neurririk.\nBestalde, Superkopan parte hartzen duten klubek Espainiako Futbol Federazioak ezarritako covid-19aren kontrako protokoloa bete behar dute, bestela zigor handiak jaso baititzakete.\n2020ko martxoan Youtubera igotako beste bideo honek, ostiral honetan birala egin den bideoan azaltzen den ospakizuna erakusten du, beste ikuspuntu batetik:


Giza taldea - Txanogorritxu Haurreskolak\n“keinu bidezko haur komunikazioan” espezializatuta gaude cincodeditos.com. Umeak dituzten beharrizan guztiak ezagutu ditzaten eta potentzial kognitibo onena gara dezaten beraiekin lan egiten dugu.\nBai gelaren barruan bai gelatik kanpo, laguntzaile, garbiketa eta zuzendaritza profesional onenak ditugu.\nMagisteritzan titulatuak eta goi mailako haur hezkuntzako teknikariak.\nPedagogian titulatuak, soziologian lizentziatuak eta puerikulturako laguntzaileak.\nGela bakoitzean profesional talde zabalak.\nIrakasleriaren formakuntza eta berriztatzean etengabeko inbertsioa\nTxanogorritxu Haurreskoletako profesionalak dagokion normatibak exijitzen duen titulazioa daukate, eta beraien afektibitate, alaitasun, sentsibilitate, ardura eta profesionaltasunean bereizten dira.\nGure hezkuntza lanaren kalitatea bermatzeko, Txanogorritxu haurreskoletan lan egiten dugun langile guztiok etengabeko formakuntza pertsonal eta profesionalean aurkitzen gara (psikomotrizitatea, psikologia, lehen laguntza, haur masajea, eta abar luze bat...).\nGainera hurrengo kolaborazioak ditugu:\nUmeen garapenean sor daitezkeen zailtasunak aurkitzen eta aurreikusten laguntzen digun haur psikologoa eta pedagogoa. Arreta goiztiarra.\nZentroaren osasun eta higiene baldintzak hobetzeko eta haurren arteko kutsadurak murrizteko, garbiketa eta higiene profesionalak.\nHaur, irakasle eta familien arteko lotura erlazioa trinkotzeko soziologo arduraduna.


Sarraskia, berriro autobusean - Mundua - Berria\nSarraskia, berriro autobusean\nTrolebus geltoki bati eraso zioten atzo Donetsken, eta gutxienez 13 pertsona hil dituzte.\nUkrainako Gobernuak onartu du Donetskeko aireportuaren zati gehiena galdu duela\nDonetskeko herritarrak, mortero batek suntsitutako trolebusari begira, atzo. ALEXANDER ERMOCHENKO / EFE\nBederatzi egunetan bi sarraski gertatu dira autobuseko bidaiarien aurka Ukrainan. Hilaren 13an, Donetsk eskualdeko Volnovakha hirian hamabi bidaiari hil ziren leherketa baten ondorioz. Atzo, Donetsk hiriburuan gertatu zen beste sarraski bat. Gutxienez hamahiru lagun hil ziren. Volnovakhako erasoan bezala, gobernuak eta matxinoek elkarri leporatu diote erasoa —matxinoen kontrolpeko eremuan izan da gertakaria—. Azken asteotan, borroka eremu nagusia Donetskeko aireportuan dago. Atzo, Ukrainako Gobernuak aitortu zuen aireportu gehiena matxinoen esku dagoela.\nDiplomaziaren ahaleginek, berriz, fruiturik eman gabe jarraitu dute. Errusiako, Ukrainako, Alemaniako eta Frantziako Atzerri ministroak herenegun bildu ziren Berlinen. Akordio zehatzik lortu ez zuten arren, hainbat gai mahai gaineratu zituzten. Frank-Walter Steinmeier Alemaniako Atzerri ministroak jakinarazi zuenez, gatazka amaitzeko elkarrizketak berriro hasteko aukeraz aritu ziren, horretarako nazioarteko kontaktu talde bat erabilita. Horrez gain, «arma astunak nondik erretiratu ditzaketen eztabaidatzen» hasi direla esan zuen Steinmeierrek, bileraren ondoren egindako adierazpenetan. Balorazio positiboa egin zuen, eta adierazi zuen Sergei Lavrov Errusiako Atzerri ministroak «konpromisoa» hartu zuela Berlinen hitz egindakoak aurrera ateratzeko. Hala ere, «zuhur» jokatzeko eskaera egin zuen. Jean-Claude Juncker Europako Batzordeko presidenteak azaldu zuen bileran hitz egindakoak «bide onean» doazela: «Berlingo mahaian bi aldeek erakutsi dituzten jarrerak bide zuzenean doaz». Asteazkeneko bileraren aurrekaria duela hamar egun egin zuten, baina ez zuten aurrerabiderik egin.\nLehenengo bilera hura egin zuten indarkeria gogortu zen egunetan. Testuinguru horretan gertatu zen Volnovakhako erasoa. Matxinoen kontrol postu batetik gertu izan zen hura; atzo, mortero batek geltokian jo zuen trolebusa, Donetsken. Lavroven ustez, «gizateriaren aurkako krimen bat» izan da, «gatazka modu baketsuan amaitzeko esfortzuei kalte egiteko helburuz egindakoak». Ukrainako Defentsa Ministerioak, berriz, matxinoak egin ditu erasoaren erantzule, ohar bidez eman dituen azalpenetan. Dioenez, ez da armada izan, borroka frontea erasoa gertatu den tokitik hamabost kilometrora dagoelako.\nPetro Poroxenko Ukrainako presidenteak, berriro ere Errusiari leporatu dio soldaduak Ukrainara bidaltzea. Haren arabera, 2.000 militarrek eta hogei tankek gurutzatu dute muga. ESLA Europako Segurtasun Lankidetzako Antolakundeak, ordea, gezurtatu egin du. «ESLAko begiraleek ez dute garraio militarren mugimendurik atzeman; nabaritu dugun mugimendu bakarra mugak kontrolatzen ari direnen ohiko joan-etorriak izan dira».\nBorroka fronte nagusitik, berriz, informazio nahasia eman zuten atzo Ukrainako Gobernuak eta haren aldeko taldeek. Armadarekin batera borrokan ari den Azov batailoiko kideek sare sozialen bidez adierazi zuten armadak «behartuta» egin behar izan zuela alde. Kievek, ordea, gezurtatu egin zuen hori, eta esan zuen aireportuaren «zati batzuk» oraindik ere bere esku daudela: «Borrokak oraindik ez dira amaitu». Vladislav Selezniov Ukrainako armadako bozeramaileak aitortu du armadak aireportuko eremu estrategikoa utzi duela, baina mugimendu estrategiko bat dela azaldu du. «Terminal berria suntsituta geratu da. Erasoak alde guztietatik jasotzen dituen ingurua izaki, hura utzi eta alde egitea erabaki dugu, lurraldeko beste eremu batzuk guk hartzeko». Juri Butusov Ukrainako Censor.net hedabideko kazetariak ere armadak aireportua utzi duela esan du sare sozialetan. Azken asteetan borroka gogorrak izan dira aireportuan. Kieven arabera, atzo Ukrainako hamar soldadu hil ziren borroketan.\nDonetsken bertan, Oleksandr Turtxinov presidenteordea eraso batetik onik atera zela jakinarazi du Anton Gerastxenko diputatuak. Azaldu duenez, borroka frontetik gertu zebilela, artilleria pieza bat haren autoaren ondoan lehertu da. Segurtasun Batzordeko burua da Turtxinov.


Hezkuntzako kasuen azterketa liburuxka - Outreach Wiki\nHezkuntzako kasuen azterketa liburuxka\nHau Wikipediako Hezkuntza Programako Kasuen azterketa: Nola baliatzen duten irakasleek Wikipedia irakasteko liburuxkako testua da, 2012ko ekainean argitaratua (2017an itzulia). Ikus baita ere egunera daitekeen Interneteko bertsioa: Education/Case_Studies.\n1.1 1. orria (azala)\n1.2 2. orrialdea\n1.3 3. orrialdea\n1.4 4. orrialdea\n1.5 5. orrialdea\n1.6 6. orrialdea\n1.7 7. orrialdea\n1.8 8. orrialdea\n1.10 10. orrialdea\n1.11 11. orrialdea\n1.12 12. orrialdea\n1.13 13. orrialdea\n1.14 14. orrialdea\n1.16 16. orrialdea\n1.17 17. orrialdea\n1.18 18. orrialdea\n1.19 19. orrialdea\n1.20 20. orrialdea\n1. orria (azala)\n2001ean Wikipedia hasi zenetik, mundu osoko irakasleek beren curriculumera sartu dute edonork alda dezakeen entziklopedia librea. 2010ean, Wikimedia Fundazioak Wikipediako Hezkuntza Programari ekin zion, irakaskuntzarako bitarteko gisa Wikipedia erabili nahi duten irakasleei laguntza emateko.\nLiburuxka honetan, mundu osoko irakasleek azaldu dute nolako lanak esleitu dituzten beren ikastaroetako ikasketa helburuak betetzeko. Halaber, azaldu dute lan horiei notak nola jarri dizkieten. Kasu azterketa hauek lagungarriak izan dakizkizuke klasean Wikipedia ikasbitarteko gisa nola erabili ezagutzeko eta plan bat egiteko.\nHala ere, liburuxka hau hasiera baino ez da. Kasu azterketa bakoitzari buruz, Internetera joan zaitezke lan horren xehetasunak eskuratzeko. Eta beste irakasle batzuekin partekatu nahi duzun lan bat sortu baduzu, lasai jarri harremanetan Euskal Wikilarien Kultura Elkarteko (EWKEko) bideratzailearekin!\n(CC-O) Derrick Coetzeek egina\n(CC-BY-SA 3.0) Sage Rossek egina\nIdazteko trebetasunak garatu\nIkasleek irakurle talde interesatu eta anitz batentzat idazten ikasiko dute, mundu osoko Interneteko 'biztanleria'ren zati handi batentzat. Entziklopediara informazioa gehitzeko prozesuan, ikasleek beste batzuekin batera idazten ikasi behar dute, baita bestek beren lanari berrikuspenak egitea onartzen ere. Are, egiaztagarritasunari eta "norberaren ikerketarik ez" egiteari Wikipediak ematen dion garrantziaren bitartez, ikasleek hobeto ulertzen dute zein den aldea datuetan oinarrituz eta konbentzitzeko estiloan idaztearen artean.\nMultimedian eta informazioan alfabetatu\nWikipediaren edukia garatzeko prozesu gardenak eta lankidetzazkoak ikasleei modua ematen die informazioa nola sortu eta kontsumitzen den hobeto ulertzeko. Horrek aukera bikaina ematen die ikasleei gogoeta egiteko eskueran dauden iturriei eta horien erabilera egokiei buruz.\nIkasleek ikasi egiten dute Wikipediako artikuluak kritikoki aztertzen, jakin ahal izateko artikulu batek gai bati zer-nolako estaldura ematen dion, zer informazio falta duen, eta ebaluatzeko artikulu bat iturri fidagarrietan zenbateraino oinarritzen den. Ikuspegi zabalago batetik, Wikipediako artikuluen ebaluazioak zure ikasleei laguntzen die askotariko iturriak (ez bakarrik Wikipedia) nola ebaluatu ikasten. Uneko artikulu bat ebaluatzeko eta zein informazio falta den erabakitzeko prozesua literatur kritikako baten oso antzekoa da, ikerketa akademikoan ezin bestekoa dena.\nIkasleek lehen eskutik ikasiko dute editore boluntario aktiboen komunitate batekin lankidetzan aritzen (beren ikaskideak ere tartean). Maiz beren lanari buruz iruzkinak jasoko dituzte, eta ikasiko dute beste editore batzuekin edukiari buruz ados jartzen.\nWikian lanean: teknika eta komunikazio aldeko trebetasunak\nWiki softwarearen erabilera gero eta handitzenago ari da hezkuntzan eta enpresa munduan. Wikipedia lanek irakatsi egiten diete ikasleei MediWiki software popularra nola erabili. Ikasleak elkarrekin jartzen dira harremanetan artikuluen eta lankideen eztabaida orrietan, beren hartzaileei mezua behar bezala helarazteko teknikak eta trebeziak garatuz.\n(CC-BY-SA 3.0) Xabier Cañasek egina\n(CC-BY-SA 3.0) Annie Linek egina\nHerrialde askotan, Wikipedia Enbaxadoreak daude zuri eta zure ikasleei Wikipedian aldaketak egiteko oinarrizko guztia ikasten laguntzeko. Enbaxadoreok saiatuko dira zure Wikipediako lanaren xehetasunak argitzen eta ikasleei Wikipedian lehen aldiz ari direnean laguntzen.\nIrakasle laguntzaile bisitaria\nIkastaro maila (graduatuko ikaslea/graduatua)\nGraduatu aurreratuko ikasleak\nBakarkako edo taldeko lana\nIkasleei Wikipediako artikuluak orrazteko eskatu nien, eta editoreekin haien idazkuntzari buruz eztabaidatzeko eta edukiko hizkeraren argitasuna hobetzeko.\nEra horretan, kontuan hartu behar izan zuten hartzaileak Wikipediako mundu osokoak direla, eta Wikipediako editore anonimoekin komunikatzeko erronka. Asmoa zen bukaerarako ikasleak ohartzea orrazketa prozesu neketsua, beharrezkoa eta, batzuetan, zama politiko handikoa dela.\nArrazoibidezko Idazkuntzan ikasleek ikasi zuten hartzaile desberdinentzat ahots desberdinez idazten. Wikipediarako 'ahots' bereziaz ikastean, aginpidezko ahotsaren berri ezagutu zuten, eta tonu horrek konbentzitu egin dezakeela, edukia susmagarria denean ere. Tonuak edo/eta edukiak elkar nola sendotu edo hondatzen duten ikasleek nahitaez eskuratu beharreko teknika da.\n(CC-BY-SA 3.0) Joseph C. Jonesek egina\nIrakasleen hezkuntza programen zuzendaria\nErreferentziazko eta heziketa zuzendaria\nIngelesa Humanitateen Sailean\nIkasleei eskatu genien berrikustea eskatzen duten artikuluak identifikatzeko, eta horiek hobetzeko, definizioak aldatuz, edukia gehituz eta erreferentzia gisa iturri fidagarri eta egokiak gehituz.\nIkasleek erantzun bat idatzi zioten proposamen bat egiteko eskaera bati; bertan, aldaketak zergatik behar diren adierazi zuten, horiek egiteko zergatik zuten trebetasuna, eta beraiek hornitutako iturriak zergatik izango ziren egokiak. Artikulua berrikusi ondoren, ikasleek beren lanari buruz egin zuten gogoeta, Lipuma doktoreari gutun formal batean konbentzituz bukatua zutela egin nahi zuten lana.\n(CC-BY-SA 3.0) Jay Walshek egina\nRio de Janeiro Estatuko Unibertsitate Federala (UNIRIO)\nAntzinaroko historiako gai bereziak — Erromako historia Wikipedian\nLehendabiziko lau asteetan, nire ikasleei galdetu nien 3 orrialdeko txosten bat idazteko eta, bertan, aztertzeko berrikusiak izateko aukeratutako artikuluen une horretako egoera zein zen, kritikoki edukiari zein formari erreparatuz. Horren ondoren, zazpi aste eman nien aukeratutako artikuluak beren proba orrietan aldatzeko, nire zein Enbaxadoreen iruzkinak jasotzen zituzten bitartean. Bukatzeko, eskatu nien 3 orrialdeko ebaluazio eta iruzkin bana egiteko ikastaroari buruz.\nAlde handiaz, ekintzaren alde onena izan zen testuak nola interpretatu eta, erreferentziak baliatuz, argi eta labur haien hitzak erabiliz nola idatzi ikastea. Hori zaila da, beharrezkoa, eta praktikaz etortzen da. Ikasleek gogo gutxi agertu zuten hasieran, eta irakasleak proposatutako ekintza oso berriari gogor ere egin zioten beharbada. Mugaeguna hurbil zenean bakarrik ohartu ziren egiten ari zirenaren inplikazioez. Beraz, esleitutako lanak eredu aldaketa izan ziren ikasleentzat ere.\n(CC-BY-SA 3.0) Matthew Rothek egina\nArtikulu nabarmendu bat idatzi\nLatinoamerikar Ikasketen irakasle laguntzailea\nErailketa, eromena, eta triskantza — Latinoamerikar literatura itzulpengintzan\nRío Grandetik iparraldera — Latinoamerikar zibilizazioa eta kultura\nBegiratu berri bat errealismo magikoari — 1820z geroko hispanoamerikar literaturari buruzko azterketa\nIkastaro hauetako bakoitzean, ikasleei eskatu zitzaien taldeka lan egiteko ikastaroko gaiari buruzko Wikipediako artikuluak sortu edo hobetzeko.\nArtikulu horiek ziren ikasten ari ginen liburu edo/eta egileei buruzkoak, kasu bakoitzean funtsean literatura klase bat baitzen. Askotan, baina ez beti, artikulu horiek existitu egiten ziren nola edo hala, eta askotariko kalitateak zituzten. Ikasleei bereziki animatu zitzaien Wikipediako parekoen berrikuspena eta kalitate prozesua pasatzeko bidaltzera, adibidez, “Did You Know,” “Good Article,” and “Featured Article” izendapenetara.\nAurreikuspenak ia alderdi guztietatik gainditu ziren. Ni izan nintzen beharbada harrituena ikusita esleitutako lana idazteari (eta berrikusteari) buruzkoa ere nola bihurtu zen.\n(CC-BY 3.0) Ofelia Rosek egina\nIngeleseko irakaslea/hizkuntz laborategiko koordinatzailea\nLehenengo urteko graduatu ikasleak\nNire ikasleei eskatu nien Espainierazko Wikipediako komunitatean sartzeko eta Ingelesezko Wikipediako artikuluak Espainierazko Wikipediara itzultzeko. Lan horrek benetan murgiltze egoera batean jarri zituen, eta beren ingelesa komunikaziorako eta proiektuetarako erabil zezaketen.\nProiektuaren zati onena izan zen Wikipediak motibatzen zuela ikustea: benetako komunikazioa zerabilten, eta lanek ikasgelaz kanpoko ondorioak zituzten. Etsigarria ere suertatu zitzaien, eta zenbaitetan kultur jipoi bat jaso zuten beste herrialdeetako wikilariekin elkarrekintzan aritu zirenean.\n(CC-BY-SA 3.0) Alejandro Linares Garciak egina\nAl Alsungo fakultateko irakasle laguntzailea\nAin Shams Unibertsitatea\nFrantsesetik arabierara espezializatutako itzulpenak\nProiektu honek balio izan zuen ikasleek terminologia ondo ezagutzeko eta era horretan lan merkatuko premiak betetzeko gai diren itzultzaile trebatuak sortzeko.\nIkasleek sakontasunez landu zituzten politika, lege eta ekonomikoa arloko testuak itzultzeko trebetasunak. Nire ikasleak oso gogotsu agertu ziren Wikipediako testuak itzultzeko orduan.\nIkasleek ikasi zuten itzulpen espezializatuak ondo kontrolatzen eta horren alde teoriko eta praktikoen berri ezagutzen. Ulertu zuten beharrezkoa zutela haien trebetasunak garatzea, eta bat egitea taldeka lan egiteko eta Interneteko tresna teknologikoen bidez informazioa biltzen lan egiteko egun dagoen ohiturarekin.\n(CC-BY-SA 3.0) Faris El-Gwelyk egina\nIkasleek Txekiar Errepublikako eremu babestu bat aukeratu zuten, eta eremu hari buruzko Wikipediako artikulua hobetu zuten, eremu horretako argazkiak ere tartean.\nEremura norbanakoek egindako bisita bat, hari buruzko argazki dokumentazioa, uneko idazmaterialetatik aipamenak egitea eta klase aurrean egindako mintzaldi bat eskatu zitzaizkien lana behar bezala betetzeko.\nOro har, oso ondo sentitzen naiz lanari buruz. Ikasleak jokoan sartu ziren gehienetan, eta gogotsuago aritu ziren bestelako ikastaroetan baino. Oso pozik nago ohartzen direlako Wikipedian idazlanak argitaratzeak duen balioaz: haien eskolako lanek ez zuten amaitu tiradera batean sartuta. Bukatzeko (baina ez gutxiago), artikulua Interneten eskuragarri dagoenez, wikilari independenteek kritikoki ebaluatu ahal izan zuten, eta ikasleek iturriekin lan egiten ikasi behar izan zuten. Trebetasun hori baliagarri izango zaie beste ikasketa gehiagotan ere.\n(CC-BY-SA 3.0) Adam von Weisbergek egina\n(CC-BY-SA 3.0) CalaLohek egina\nEskualde plangintza eta diseinua\n12 aste (wikiz kanpoko lan handiago baten zati)\nNire ikasleei eskatu nien Wikipediara joateko, eta aurkitzeko testuan idatzita zegoena iruditan azaltzeko ilustrazio bat zerabilen artikulu bat.\nGaiak zerikusia zuen Louisiana kostaldeko naturako prozesuekin, adibidez, itsas istingen galera, urakan eta abarrekin. Lan handiagoak bere baitan hartzen zuen, gainera, txosten bat eta klaseko aurkezpen bat.\nIkasleek gogotsu hartu zuten lana, hura argitara zitekeelako, helduen tratua eman zitzaielako, Wikipediara ekarpen bat egiten ari zirelako; gainera, mundu osoko jendeak egiten zion kritika haien lanari. Ikusi nuen haien gainerako lanaren kalitatea nire ikasleetan ikusitako onenetakoa zela, eta horren arrazoia Wikipediako lana izan zen nire ustez: ikasleak zirikatu egin zituen haien lan guztietan egiten dituzten irudi ilustrazio moten gainean kritikoki pentsatzera. Paisaiarako arkitekto gisa, hartzaileekin komunikatu behar gara, eta lan honek lagundu egin zien trebetasun horiek ikasten.\n(CC-BY-SA 3.0) Yue Guanek egina\n(CC-BY-SA 3.0) Dbouttek egina\nKomunikazio profesionaleko irakasle laguntzailea\nInformazio ikasketa aurreratuak\nGraduatu aurreratuko ikasleak, horietako asko itzuli egin diren ikasleak\nIkasleek informazio bideo bat sortu zuten Wikipedia artikulu bat irudiztatzeko; artikuluko gaiak ziren arkitektura, dantza, ondarea, paisaia, makinak, musika, parkeak eta kirolak.\nProiektua diseinatu zen multimedien inguruko ezagutza hedatu eta eskuratzeko. Ikasleek esperimentatu zuten, arazoak konpondu, gaitasun estetikoak ikasi, eta ikastaroko klaseetan zein ikerketa independenteetan ikasitako ezagutzak aplikatu egin zituzten. Irudi eta musika guztiak jatorrizkoak izan behar ziren, egile eskubiderik gabe, edo Creative Commons Aitortu-Berdin Partekatu lizentzian eskuragarri izan.\nLanaren asmoa zen multimediako alfabetatzea sustatzea, bideo digitalarekin esperientzia ematea, eta webgune edukien garapenari bultzada ematea. Ikasleek ezagutu zuten Wikipedia kultura berezi bat duen proiektu digital bat eta lankidetzan diharduen komunitate bat dela. Ezagutu zuten Wikipedian desoreka bat dagoela generoaren eta, oro har, teknologiaren ikuspegitik. Gainera, ikasi zuten beren lana gune oso erabilerraz batean partekatzen. Eskuratu zituzten iruzkinak oso baliagarriak izan zitzaizkien ikasleei. Wikilariek haien eztabaida orrietan oharrak utzi edo bideoei buruzko iruzkinak egin zituztenean, ikasleek benetan ikasi egin zuten beren partaidetzatik.\n(CC-BY-SA 3.0) Katy Ledererrek egina\nKasu azterketak: Notak jarri\nWikipedia lanetan nota jartzea erronka bat da, ikasleek maiz lankidetzan dihardutelako, eta orain arte zaila izan da esatea ikasle bakoitzak artikuluari zer gehitu dion (hori aldatzen ari da aplikazio berrien bidez). Irakasleek askotariko estrategiak baliatzen dituzte haien ikasleek Wikipedian zer egiten duten ebaluatzeko.\nWikipediara gehitutako edukia\nSeyhan N. Eğe, kimikako irakasle laguntzailea\nMakromolekulen kimika organikoa: kimika fisiko organikoa\nDoktorego ikastaroak, nahiz eta graduatu aurreratuko ikasleek ere ikastaroa hartu zuten, eta proiektuetan parte hartu\nIkasleek talde txikitan lan egin zuten ikastaroko edukiari lotutako Wikipediako artikulu bat aldatzeko, hura ez baitzegoen era egokian azalduta.\nIkasleei haiengandik gutxienez ondorengoak espero nituela adierazi nien: artikuluari 3 atal, 3 irudi eta 8 erreferentzia gehitzea. Gero, parekoen bi faseko berrikuspenerako, ikasleei galdera zerrenda bat eman nien espero nuenari buruzko gidalerro zehatzagoak emateko. Adibidez, “artikulua egokia da erabiltzaile berri/orokorrentzat zein gaiaren xehetasunen berri izan nahi dutenentzat?” Galdera horiek ere azken nota erabakitzeko baliatu nituen. Bukatzeko, ikasle bakoitzak artikuluei egindako ekarpenaren inguruko aurkezpena egin zuen; era horretan ikasleei nota desberdinak eman nizkien talde bakoitzaren barruan, nork banaka egindako ahaleginetan oinarrituta.\nNotak atal txikiagotan banakatzeak (edukia, irudiak, erreferentziak, aurkezpena, ikaskideen berrikuspenak, etab.) egitura sinple baina bidezko bat eman zidan artikulua ebaluatzeko. Ikasle bakoitzak nota bakar bat jaso zuen, aldakorra norbanako bakoitzak artikuluari egindako ekarpenean eta ikaskideen berrikuspenetan oinarrituta. Era horretan, goxatu egiten dira ikasleen kezkak taldean norbait alferkerian ibili denean.\n(CC-BY-SA 3.0) Matthew B. Soellnerrek egina\nIdazkuntza eta Erretorikako Zentroko Zuzendaria, ingeleseko irakasle laguntzailea\nLehen urteko graduatu ikasleak\nLanaren helburua zen idazlan ikastaroari buruzko ikasleen aurrerabidean sakontzea: idazkuntza prozesua ikastea, azterbide intelektualeko eta arrazoibideko trebetasunak lantzea, helburu erretorikoak eta askotariko hartzaileak ulertzea, ikerketa praktiko eraginkorretan aritzea eta arau zein mekanika onargarriak dituen prosa sortzea.\nIkasleei esleitutako lana ebaluatzeko, erreparatu nion lanean izandako partaidetzari, eta gogoeta saiakera banari. Laneko zazpi faseetako bakoitzean, eskatu zitzaien ikerketa moduko bat egiteko eta, gero, egun horretako lanari buruz txosten labur bat prestatzeko. Gogoeta saiakeretan, ikasleei eskatu zitzaien ikastaroko emaitzak lortzeko baliagarritasunari begira proiektua ebalua zezaten. Egunero lanak ikasteko idazketa txiki, hazkorrak sortzeko estrategia hori kudeatzeko ataza errazak hornitzen zituen egunero, baina ikerketa prozesuari ezer kendu gabe.\n(CC-BY-SA 3.0) Kevin Bainek egina\nDiseinu eta bitarteko digitalen historia\n2 eta 3. urteko graduatu ikasleak\nMultimedia ikasketak / Artearen historia\nNire ikasleei eskatu nien Wikipedian izandako esperientziari buruzko gogoeta saiakera labur bat idazteko (2–5 or.). Gogoeta txostenari nota jartzeko, esperientziaz egiten zuten gogoetaren zorroztasuna eta sakonera hartu nuen irizpidetzat, baina txostena erabili nuen ere azken proiektua ebaluatzeko iragazki gisa.\nAzken proiektuak 1.200 eta 2.000 hitz bitartean gehitu behar zituen ikastaroari lotutako artikulu zirriborro batean. Ikasleengandik espero zen infotaula bat sortzea, eta gutxienez 20 aipamen adierazgarri eta baliodun gehitzea. Ikasle bakoitzaren ekarpenen kalitate objektiboa ebaluatzeko artikuluaren historia erabil nezakeen arren, oso baliagarria izan zitzaidan norbere buruaren ikuskeran eta iritzian aldaketak ikustea, eta hori da, neurri handi batean, ikasleak Wikipedian idazten jartzeko izan nuen arrazoi bat. Ikasleek berek esanda, berretsi egin ziren haiek gehitutako testuaren bitartez nik susmatutako (edo ikusi nituela sinetsitako) aldaketak: ahaldunduta atera ziren, eraldatu egin ziren ikasleen ikertzeko trebetasunak, haientzat esker onekoa izan zen onura handiago baterako zerbait egitea eta, batez ere, haien idazkuntza hobetu eta akademikoki zintzo mantendu zuten.\n(CC-BY-SA 2.0) Anna M Campbell Photographyk egina\nAntropologiako irakasle laguntzailea\nArabiar munduaren ikasketaren sarrera\nKultura eta politika teoritzatzen\nMasterra eta 2/3. urteko graduatu ikasleak\nIkasleek hiruhilekorako gai bat aukeratu zuten, ikertu, Wikipediara sarrera bat gehitu zuten, eta gero gai berdinari buruzko ikerlan bat idatzi zuten.\nBost blog sarrera ere idatzi zituzten hiruhilekoan izandako haien esperientziei buruz.\nLanari bost irizpidetan oinarrituz jarri nion nota:\nSarrerako edukiari buruzko ikuspena: Edukia banandu egin duzu erreferentzietan dioena eta ikuspegi neutrala adierazteko moduan? Atalburu egokiak erabili dituzu?\n2. Googlez kanpora egindako ikerketa, iturri anitzak eta adierazgarriak aurkitzeko.\n3. Sarreraren eta haren edukiaren zure antolakuntza: Zure edukia antolatu duzu edo badira atal batean beste bati dagozkion gauzak? Eduki adierazgarria hornitu duzu? Zerbait soberan da?\n4. Iturriz egokiz hornitutako, ikertutako sarreraren zure idazketa: Ikuspegi neutrala? Iturriak/oin-oharrak? Gramatikaz zuzena? Paragrafoak ondo eraikita?\n5. Nola kudeatu dituzun nik edo bestek zuri egindako komentarioak.\n(CC-0) Justin Secorrek egina\nAEBko alderdi politikoak\nWikipedia eta beste osagai batzuk biltzen zituen proiektu handiago batean kokatuta, ikasleei eskatu zitzaien uneko Wikipediako artikuluak ebaluatu eta hobetzeko; artikulu horiek ziren Estatu Batuetako estatuetan dauden alderdi politikoen antolakuntzei buruzkoak.\nIkasleek estatuko alderdiei buruzko artikuluetan egindako hobekuntzak bitan ebaluatu ziren: lanean hasi eta hilabetera, eta hiruhilekoaren amaieran berriz. Hilabeteko ebaluazioan hiru ebaluazio mota egin ziren: ikasle bakoitzak bere aurrerabidea ebaluatuko zuen; ikasle bakoitzari beste ikaskide baten berrikuspena egiteko esan zitzaion eta, haien buruaren ebaluazioan, parekoen berrikuspenean eta bakoitzari esleitutako artikuluan bertan oinarrituta, nik ere ebaluazio bat egin nuen, eta ikasle bakoitzari hobekuntzarako iradokizunak egin. Hilabeteko parekoen berrikuspenaren ebaluazioa gidatuta zegoen, alegia, ikasleei formulario batzuk eman nizkien, ikaskideen lanaren balorazioa egituratzen laguntzeko galdera ireki, zorrotzak biltzen zituztenak.\nIkusi dut nork bere burua ebaluatuz eta parekoen lana berrikusiz, esanguratsuagoak egiten direla ebaluazioak; ikasleak parte-hartzaile aktibo bihurtzen dira, notaren hartzaile pasiboak izan beharrean. Parekoen berrikuspenak badu beste abantaila bat ere: ikasleei elkarrengandik ikasten laguntzen die, dela edukiari buruz, dela beren lanaren kalitateari buruz.\n(CC-BY-SA 3.0) Cheryl Ballek egina\nZure unibertsitateko klasean Wikipedia irakasteko bitarteko gisa erabiliz, ikasleen motibazioa areagotzen da.\nProbako Wikimedia Hezkuntza Programari buruzko ikerlan independenteak argitu zuen ikasleen % 72k nahiago zuela Wikipediako lan bat egitea, ohiko lan bat baino. Ikasleek ikusi zuten gogotsu heltzen ziotela lan baliagarri bati, beren irakasleak bakarrik irakurri eta bota egingo zuen lan batean arituz baino gehiago. Wikipediarako esleitutako lanak benetako ikasketa esperientzia bat dira ikasleentzat. Beren lanak guraso eta lagunekin parteka ditzakete, eta askok uste dute dibertigarria dela Wikipedian aritzea!\nPrest Wikipediako Hezkuntza Programarekin bat egiteko?\nHezkuntza Programak herrialde askotan existitzen dira, eta Wikimediako boluntarioak programa berriak sortzen ari dira hiruhilero. Wikipediako Hezkuntza Programa indarrean den herrialdeetan, Wikipediako Enbaxadore boluntarioak prest daude zuri eta zure ikasleei laguntzeko, klasean Wikipediako ekarpenak egiteko modu onenak ikas ditzazuen.\nEgin bat gurekin! Argibideetarako, bisitatu\nWikimedia Commonseko irudi guztiek CC-BY-SA edo jabari publikoko lizentzia dute, besterik adierazten ez den bitartean. Bertan biltegiratutako edukia Creative Commons Aitortu-BerdinPartekatu 3.0 lizentziaz edo geroagoko beste lizentzia batez eskura daiteke (http://en.wikipedia.org/wiki/Wikipedia:CC-BY-SA).\nWikimedia Fundazioaren eta beste edozein erakunderen marka erregistratuak eta logoak ez zaizkio Creative Common lizentzia horri lotzen. Wikimedia Fundazioa, Wikipedia, Wikimedia Commons, MediaWiki, Wikiztegia, Wikiliburuak, Wikiturriak, Wikiberriak, Wikiesanak, Wikibertsitatea, Wikispezieak, Wikidata eta Meta-Wikik ez dute oraindik marka erregistraturik, edo Wikimedia Fundazioaren marka erregistratuak dira.\nArgibideetarako, ikus mesedez Marka Erregistratuen Politika orria (ingelesez): http://wikimediafoundation.org/wiki/Trademark_Policy.\nGure lizentzia baldintzei edo marka erregistratuari buruzko galderetarako, bidali mezu elektroniko bat hona: hezkuntza@wikimedia.eus edo, nazioarterako, legal@wikimedia.org\nRetrieved from "https://outreach.wikimedia.org/w/index.php?title=Case_Studies_education_brochure/eu&oldid=220044"


Miyako hirian olatu erraldoia 37,9 metrokoa izan zen | Berria.eus\nMundua Miyako hirian olatu erraldoia 37,9 metrokoa izan zen\nMiyako hirian olatu erraldoia 37,9 metrokoa izan zen\nLurrikarak eta tsunamiak hildakoak 12.157 dira oraingoz, eta desagertutakoak, 15.496. Tokyo Electric Power konpainiak jakinarazi du 11.500 tona ur erradioaktibo botako duela Itsaso Barera bihartik aurrera.\n2011-04-04 / Berria\nTokioko Lurrikaren Ikerketa Institutuak egin duen azterketa baten arabera, martxoaren 11ko lurrikararen ondorengo tsunamiak Japonian inoiz neurtu den olaturik handienaren parekoa izan zen Miyako hirian, Iwate eskualdean. Ikerketa horren arabera, 37,9 metro izan zuen olatu erraldoiak.\nJaponian inoiz neurtu den olatu handiena 38,2 metrokoa izan zen: 1896. urtean izan zen, Iwaten bertan, Ofunato hirian. Azterketa Yoshinobu Tsuji irakasleak egin du, eta esan du litekeena dela Miyakokoa handiagoa izatea 1896ko olatua baino; izan ere, txostenean zehaztu dutenez, kostaldetik 200 metrora aurkitu dute 37,9 metrora iritsi zela frogatzen duen marka.\nAzken zenbaketaren arabera, martxoaren 11ko lurrikarak eta ondorengo tsunamiak eragindako hildakoak 12.157 dira, eta desagertutakoak, 15.496. Orain, 160.000 pertsona daude etxetik kanpo, propio eraikitako 2.100 aterpetan. Hildako gehienak (7.431) Miyagikoak dira, eta, gainera, 6.300 pertsona daude desagertuta.\nAtzo, gorpuak jasotzeko operazioan, Japoniako eta AEBetako 25.000 soldaduk parte hartu zuten. Hiru eguneko operazioa izan da, eta hainbat itsasontzik eta helikopterok parte hartu dute. Ez dira aritu, ordea, Fukushimako zentral nuklearraren inguruetan, 20 kilometroko segurtasun eremua baitago.\nFukushimako erreaktoreetan tinta isuri dute gaur, ur erradioaktiboak ihes nondik egiten duen jakin ahal izateko. Tokyo Electric Power konpainiak, gainera, jakinarazi du 11.500 tona ur erradioaktibo botako dituela Itsaso Barera bihar hasita. Ur horren erradiazio maila legezkoa baino ehun bider handiagoa den arren, maila txikia dela esan du konpainiak.


2020ko urtarrilaren 24a, ostirala | Ordua Euskal Herrian 00:16:19\nYemisirach Adimassu etiopiarra duela lau urte Gernikara heldu zen Derrigorrezko Bigarren Hezkuntza egitera. Argazkia: Zaldi Ero.\nYemisirach Adimassu-k (Addis Abeba, Etiopia, 2000) duela lau urte Gernikara ikasle etorria, DBH egina da herriko San Fidel ikastolan eta erizaintza modulu batean da orain Zornotzan, gehiago ikasteko guran gero. Addis Abebatik gurera etorri zen ahizpa Afrike hemen zuelarik. “Hemen bizi da, adoptatua. Ni ere adoptatu nahi izan ninduten, baina zahartxoa ni ordurako, eta ezin adoptaturik, ikasketa programaren bidez ekarri ahal izan ninduten”. Etorri orduko, hemengo hizkuntzarekin egin zuen topo, edo gurean hitz egiten direnekin. “Ez nekien euskara bazela ere, eta gaztelaniaz hitz egiten ere ez nekien. Hemen ikastolara hasi nintzenean, ingelesez egiten nuen lagunekin!”. Hizkuntza frankoak lagundu zion lehen harremanak egiten etorri berriari. “Espainian gaztelaniaz hitz egiten zutela baino ez nekien. Baina Euskal Herrira etorri nintzen, Gernikara, eta hemen euskaraz ere hitz egiten da. Eta, gainera, gustatu egiten zait euskaraz hitz egitea. Eta gaztelaniaz ikastea baino errazagoa iruditzen zait. Egia esan, gaztelaniaz baino askoz hobeto hitz egiten dut euskaraz. Etxean ere euskaraz egiten dugu”. Bitartean, ikastea dagokio, harako bertsolariaren aditz klase pila, hitzak beste mila... “Hasieran, dena zen berria, aditz pilo hura eta. Dena kolpetik ikasi behar izan nituen. Lehen bi urteak gogorrak gertatu zitzaizkidan. Denbora alferrik galtzen ari nintzela ere pentsatu nuen inoiz. Ikasten nuen, azterketa egin, eta ez nuen gainditzen. Negarrez hasten nintzen. Lagunek, berriz, animatu egiten ninduten. Eta gehiago ikasi behar izaten nuen, gaia errekuperatzeko, eta gainditzen nuen”. Azkenean, pozik Adimassu, pozik etxekoak, pozik irakasleak. “Nitaz harro daudela esan zidaten ikastolako irakasleek, zelan ikasi dudan!”.\nEuskaraz Adimassu, entzutekoa da Gernikako euskararen doinuan, bizkaieraz hizketan. “Erizaintza, adibidez, euskaraz ikasiko dut Zornotzan, gehiago gustatzen zaidalako euskara gaztelania baino, eta hobeto moldatzen naizelako”. Erizaintza bidean ez da bakarrik izango. Ikaskide bi ere izango ditu Zornotzan, baina gaztelaniaz egingo dutenak. “Beraien artean ere gaztelaniaz egiten dute. Nik, lehen, gaztelaniaz zuzentzen bazitzaizkidan ere euskaraz erantzuten nuen beti. Orain, gaztelaniaz erantzuten hasita nago. Etorri nintzenean, kuadrillan euskaraz egiten genuen dena. Orain, gaztelaniaz gehiago euskaraz baino. Euskara galdu dudala nabaritzen dut”. Bitartean, barnetegi bitan izan zen udako oporraldian. Zornotzako Aurten Bai-n izan zen abuztuaren bigarren hamabostaldian. “Hauxe da dagoena!” esan eta agurtu gintuen Gernikako etiopiar Adimassuk.\nHungariar bi eta austriarra\nUnibertsitarioak hirurak, adin bertsukoak, nahiz nork bere bidea egina duen euskarari eta beste zenbait hizkuntzari dagokienez. Sara Molnar (Budapest, Hungaria, 1992), gaztelaniaz eta euskaraz mintzatu zaigu. Gaztelaniaz ikasten hasi zenean jakin zuen euskara ere bazela oraintsu lau urte. Latinoamerikan izan zen, boluntario lanetan Peruko hegoaldean. Dena beharrean ziren haurrak zaintzen eta jolas eginez ikasiz. “Nik orduan ez nekien gaztelaniaz, baina hango haurrei jolasaren bidez irakasten genien nola irakurri eta idatzi behar zuten. Ondoren, Erasmus ikasle izan nintzen Salamancan urte erdiz. Hantxe ikasi nuen ondo gaztelaniaz, eta jakin nuen Espainiako Estatuan euskara ere bazela. Budapestera itzuli nintzenean gaztelaniazko eskolak hartu nituen unibertsitatean eta hizkuntzak ikasteari lotu nintzaion: errusiera, gaztelania eta euskara”. Sara Molnarrek Etxepare Institutuaren euskara eta euskal kultura irakurle Oxel Uribe-Etxebarria izan du irakasle Budapesten.\nEzkerretik eskuinera: Sara Molnar (Hungaria), Marilena Opferkuch (Austria) eta Viktor Ulicsni (Hungaria). Argazkia: Zaldi Ero.\nMarilena Opferkuch (Graz, Austria, 1996), gaztelaniaz zuzen mintzo, anekdotaren jabe da. “2009an, UEFAko Kopa –Europa Liga du izena orain–, txapelketako partida zen bizi nintzen herrian, Salzburgon. Bilboko Athleticen kontra jokatu zuen etxeko taldeak, eta orduantxe aditu nituen izen haiek lehen aldiz: Bilbo, Euskadi, euskara… Deigarri egin zitzaizkidan. Urteak igaro eta iaz hasi nintzen benetan euskaraz ikasten, Leipzigeko unibertsitatean”. Unai Lauzirika irakurlearekin, esan digunez. Leipzigen, dena den, euskara, galiziera eta katalan irakurleak dituzte. Marilena Opferkuchek euskara aukeratu zizun. Eta, zergatik euskara? “Zergatik ez?”, bere erantzuna, eta ondoren: “Nahi dudalako”.\nLehen aldia du barnetegian, Etxepare Institutuaren beka baliaturik. “Urtean bi beka eskaintzen ditu gure unibertsitateak. Aurten etorri naiz, datorren urtekorik ez dakit. Ez da zuzena nik beka berritzea, badira-eta ikasle gehiago etorri nahi dutenak. Etortzekotan, neuk ordainduko nuke ikastaldia”.\nViktor Ulicsni (Nagykoros, Hungaria, 1989), ingelesez eta euskaraz zuzendu zaigu, gaztelaniaz tutik ere ulertzen ez duela. “Beti interesatu izan zaizkit atzerriko hizkuntza eta kulturek. Beharbada hamar urte nituen Basque-rekin topo egin nuenean. Etnobiologia da nire arloa. Komunitate bateko kideek basapiztien gainean duten jakintza”. Ulicsnik ez dauka maila jakin batera iristeko helbururik. Zaletasuna du. Iragan ikasturtean euskaraz ikasten jardun zuen Budapesteko Unibertsitatean, eta horretan da aurtengoan ere.\nHizkuntzak ikasten ari dela, Molnarrek badu munduko hizkuntzak ikasteak dituen korapiloen berri. “Euskara ikastea, adibidez, zaila zait, baina ez hain zaila ere. Hungarieran ere hitzaren amaieran jartzen ditugu preposizioak, eta hitz ikaragarri luzeak osatzen ahal ditugu. Horrek ez dit ikasketa errazten, baina laguntzen dit. Bestalde, gaztelaniaz ere ikasi dudanez, amen batean entenditu dut euskararen aditz denboren jokoa. Zornotzako barnetegian sartuta egon eta esateko moduan nago: inoiz ez dut hizkuntzarik hain bizkor ikasi, hauxe da ikastaroaren trinkoa!”. Opferkuchek erantsia: “Egunean zortzi eskola-ordu, eta gainerakoa ere euskaraz, nahi nuke hizkuntza bizkor ikasi!”.\nOpferkuchek ez du zailtasun apartekorik. “Euskarak gramatika zaila duela esaten da, deklinabide kasuak, aditz paradigmak… Baina praktikatuz gero, ez da zaila. Nor-nori lantzetik etorri gatzaizkizu elkarrizketara, eta airean ulertu dut, alemanez berdintsu baita”. Jakina, beti ez da horrela. “Niri hitzak ikastea zait neke, hots berdina dutela iruditzen zait: ‘garbitu’, ‘galdetu’, ‘aurkitu’…”. Horiek gogoan jostea du neke: “Eta nabari da: gainerako ikasleek guk baino askoz gehiago dakite. Gu beti ari gara ‘ez dakit’ esanez”. Ulicsnik orduan: “Bai. Gehienek txikitandik aditua dute euskara. Batzuek, aitaita-amamei aditua; beste batzuek, eskolan. Horiek burmuinean dute hizkuntzaren ezagutza halako bat, bat-batean loratzen dena. Guk ez dugu horrelakorik. Baina bidea egin dugu, eta oso harro egon gintezke”.\nLau ikasle atzerritar, udan Euskal Herrian, euskara ikasten Zornotzako Aurten Bai-n.\nKanal hauetan artxibatua: Helduen euskalduntze alfabetatzea | Austria | Hungaria | Zornotza | Etiopia


Aurkezpena | Basauritarrak\nEuskaraldia Basauriren bigarren edizioan gehiago, gehiagorekin eta gehiagotan egingo da euskaraz\nBasauriko hamabost eragilek sortu dute herri batzordea, hezkuntza, kirola, kultura, auzo elkarte eta merkataritza esparruetakoek\nEntitateek ariguneak sortu eta inskribatzeko aukera dute basauritarrak.euskaraldia.eus webgunean\nBasauri, 2020.06.24.- Basaurik ateak ireki dizkio Euskaraldiaren bigarren edizioari. 2020ko azaroaren 20tik abenduaren 4ra bitartean ospatuko da euskararen inguruko ariketa soziala eta aurten, ahozbizi eta belarriprestez gain, ariguneak izango ditu ardatz: euskaraz uneoro hitz egiteko aukera bermatzen duten entitateak, izan entitate barruan edo izan entitateak herritarrekin duen harremanean.\nBasauriko hamabost eragile batu dira herri batzordea sortzeko ‘Basauritarrak’ izenpean. Hezkuntza, kirola, kultura, merkataritza, auzo elkarteak eta komunikabideetako norbanakoek osatu dute lantaldea, Udaleko ordezkariekin batera. Herri batzordea martxan jartzearekin batera, datorren Euskaraldiak izango dituen ezaugarri nagusiak aurkeztu dituzte antolatzaile eta sustatzaileek sareratutako bideo eta argazkiekin.\n2018ko azaroaren 23tik abenduaren 4ra egin zen lehen Euskaraldia. Edizio hartan izan ziren hizkuntza ohiturak aldatzeko helburuarekin ahobizi eta belarriprest moduan ariketan parte hartu zutenak. 1.401 basauriarrek eman zuten izena 2018an.\nElkarlan eta lankidetza eredu berriak zabaltzeko ere balio izan zuen ekimenak eta euskararen erabilera errazten duten arau sozial berriak ere gizarteratu ziren ariketa sozialean. Bigarren edizio honetan, ahobizi eta belarriprest herritarren ariketaz gain, taldeetan hizkuntza ohiturak aldatzeko aukera izango dute era guztietako entitateetako kideek. Horretarako Euskaraldian garrantzi berezia hartuko duen kontzeptu berri bat sortu da: arigunea. Euskaraz aritzeko babesgune modura osatutako ariguneak izango dira ariketa sozialean taldean jarduteko aukera emango duten espazioak.\n“Gehiago, gehiagorekin, gehiagotan” lelopean Euskaraldiaren bigarren edizioak hainbat berritasun ditu. Lehen edizioaren balorazioan aipatu modura, ibilbide luzeko ekimena izateko sortu zen Euskaraldia eta edizioz edizio urrats berriak ematea da helburua.\nIazko irailean plazaratu zen Euskaraldiaren ikerketak (https://euskaraldia.eus/2018-ikerketa/) azaleratu zuen moduan, abiapuntu ona izan zuen ariketa sozial berritzaile honek, Euskaraldiak emaitza onak eman baitzituen; hala ere, eragina handitzeko gehiago, gehiagorekin eta gehiagotan aritu behar dugula argi erakutsi zuen.\nGarapen horri erantzunez Euskaraldiak egun gehiago izango ditu aurtengo edizioan: 15 egun izango ditu ariketak. 2020ko azaroaren 20tik abenduaren 4ra hizkuntza-ohiturak astintzeko ariketa burutuko dute Euskal Herri osoko ahobizi eta belarriprestek.\n2018ko ariketak banakako harremanak hartu zituen aintzat eta edizio berriak, aurrekoez gain, taldekako ariketak ere jasoko ditu. Entitateetan Euskaraldian parte hartzeko aukera zabalduko da, beraz: lantokietan, enpresetan, administrazio publikoan, herrietako asanbladetan, kultur zein kirol taldeetan… aukera emango die ahobizi eta belarriprestei eremu berrietan inertziak apurtu eta hizkuntza ohitura berriak barneratzeko.\nAriguneak eta entitateak aipatzen badira ere, belarriprest eta ahobiziak izango dira protagonista edizio honetan ere. Horrela, hurrengo urteko ariketan lehen edizioan erabili ziren txapak izango dira elementu garrantzitsu bat eta antolakuntzatik arreta berezia jarriko zaio ahobiziak eta belarriprestak ariketarako prestatzeari. 1.401 basauriarrek eman zuten izena 2018an: 905 ahobizi eta 496 belarriprest.\nHerri batzordea martxan\nLehen Euskaraldian herri batzordeek garrantzi zentrala izan zuten Euskaraldia antolatzeko garaian, herriz herri eraiki baitzen ekimena. Bigarren edizio honetan ere herri batzordeek garrantzi bera izango dute. Hamabost eragile batu dira Basauriko herri batzordean eta dagoeneko Basaurik Euskaraldian parte hartzeko izena eman du.\nGarrantzitsua da herriko batzordeetan herritarrek parte hartzea, eta mota askotako taldeak eta pertsonak biltzea Euskaraldiaren antolakuntza lanetan. Horregatik, hezkuntza, kirola, kultura, merkataritza, auzo elkarteak eta komunikabideetako norbanakoek osatu dute lantaldea, Udaleko ordezkariekin batera.\nOsasun krisia dela medio, telematikoki aritu da lanean herri batzordea, eta lehen aldiz batzea erabaki dute aurkezpen bideo bat grabatzeko. Bertan, batzordekideek hartu dute hitza Euskaraldiaren nondik norakoak azaltzeko.\nAurten Euskaraldia Basauriren dinamizazioan Bolintxu AEK eta Geuria – Hego Uribeko herri komunikabidea arituko dira, Basauriko Udalarekin elkarlanean.\nHurrengo pauso orokorrak Euskaraldia ariketa egin bitartean\nEntitateek ariguneak identifikatu, kideen adostasuna lortu eta izena-ematea.\nHERRI BATZORDEKO KIDEAK\nMarieli – Basauriko Udala. Zinegotzia\nArantza – Basauriko Udala. Euskara teknikaria\nArkaitz – Basauriko Udala. Udal Euskaltegia\nPatricia – Basauriko Udala. Itzultzailea\nErruben – AEK Bolintxu\nIoritz – Berbalagun taldeak\nJon – Geuria Hego Uribeko herri komunikabidea\nAintzane – Basauri Eskubaloi taldea\nEneriz – Basauritar Dantza Taldea\nAmparo – Etxeragai eskola\nJoseba – Danbolin Txistulari Elkartea\nUnai – CD Basconia\nIraide – Merkataria. Fisioterapeuta\nLontzo – EiTBko langilea\nMiriam – Merkataria. Arrain saltzailea\nMaria – Herritar euskaltzalea\nJesus – Basozelai Auzo Elkartea\nDinamizazioa: AEK Bolintxu. Tel: 688 746 706\nPrentsa: Basauriko Udala. Tel: 944 666 327


Kexak, iradokizunak, eskaerak eta zorionak | MCP Egoitza\nKexak, iradokizunak, eskaerak eta zorionak\nIzapide honen bidez, Iruñerriko Mankomunitateak bildu eta aztertu nahi ditu, bai azalpenak, berak eta bere sozietate kudeatzaileak emandako zerbitzu publikoak direla-eta, erabiltzaileak pozik edo asegabe daudela adierazteko azalpenak, eta bai zerbitzu horien kalitatea hobetzeko ekimenak ere.\nIzapide honetatik kanpo geldituko dira eduki ekonomikoa duten guztiak, abiarazita dagoen prozedura judizial bati buruzkoak direnak, edo helburu dutenak Iruñerriko Mankomunitatearen edo Iruñerriko Zerbitzuak, S.A. sozietate kudeatzailearen egintza bat berrikustea.\nIradokizun edo kexa bat aurkezten duen pertsona fisikoak edo juridikoak ez ditu hartuko arrazoi horrengatik “legez interesduntzat jotzeko baldintzak”, eta aurkezte horrek ez du ekarriko helegite bidea hastea.\nIzapide hau bideratzen hasteko bi aukera daude: dagokion formularioa aurkeztea, edo ziurtagiri elektronikoa erabilita, edo ziurtagiririk gabe egitea. Dena den, soil-soilik lehen aukeraren arabera eginda geldituko da eskaera Mankomunitateko Erregistro Nagusian gordeta eta kontsultatu ahal izango da “Nire erregistroak” atalean (atal horretara sartzeko, “Erregistro elektronikoa” edo “Herritarron karpeta” atalera jo behar da).\nHerritarrek uraren arloko kexak eta iradokizunak aurkezteko izapidea\nZiurtagiriaz Ziurtagiririk gabe Deskargatzea\nHerritarrek ibai parkearen arloko kexak eta iradokizunak aurkezteko izapidea\nHerritarrek taxi zerbitzuaren arloko kexak eta iradokizunak aurkezteko izapidea\nHerritarrek hiri hondakinen arloko kexak eta iradokizunak aurkezteko izapidea\nHerritarrek eskualdeko hiri garraioaren arloko kexak eta iradokizunak aurkezteko izapidea


AZPko 30 langilek izango dute Telelanerako aukera 2016/2017 ikasturtean | LAB UPV/EHU\n2016-03-15 AZP, Gobernu Kontseilua, LAB UPV/EHU, LanaldiaLAB UPV/EHU\nLABek telelanean jarduteko aukera, esperientzia pilotoa oinarri, maila goreneko lanpostuei nagusiki mugaturik egon dela eta beraz, langile guztien lana eta norberaren bizitza kontziliatzeko neurriak ekarriko lituzkeen bidea jorratu behar dela adierazi du. Hori horrela, telelanaren helburu nagusiekin bat etorrita, proposamena hobetze aldera hiru gai izan dira nagusiki LABek planteaturikoak:\nLehenik eta behin, telelanean arituko diren langileen gehieneko kopurua igotzea. IKTko Gerenteordetzak 40 pertsona aldi berean telelanean aritzea bermatu dezakeela kontuan izanda, Gerentziak proposaturiko hasierako kopurua (20) igotzeko proposamena egin genuen. Administrazioak, azkenean 30 langileri emango die aukera lan modalitate honetan parte hartzeko.\nBigarrenik, lanaldi erdia eta herena duten langileek ere telelanean parte hartzeko eskubidea izatea. Parte hartzea baimenduko zaie, nahiz eta telelanerako onartuak baldin balira, lanaldia aldatu beharko luketen 1/5 edo 1/8ko murrizketarekin aritu edo lanaldi osoarekin, administrazioaren arabera, “lankideekin hobeto koordinatu eta haiekiko harremana ez galtzeko”.\nHirugarrenik, lan-osasunari dagokionez, segurtasun neurriak ebaluatu eta jarraipena egitea eskatu diogu Administrazioari, alegia lanpostuaren ebaluazioa egitea (telelana egingo den lan-lekuarena) administrazioaren betebeharra delako. Horrez gain, prestakuntza emango zaie parte hartzaile guztiei.\nAdministrazioak 2016/2017 ikasturterako deialdia argitaratzea baino ez da falta. Tramitazioa uda aurretik egingo ei da eta aukeratutakoak irailetik maiatzera bitartean arituko dira telelanean.\n← Gehigarrizko ordainsari osagarriak esleitzeko eta finkatzeko proposamenak onartu ditu Gobernu Kontseiluak\tGobernu Kontseiluaren Batzordeetako eta bestelako organoen kideak aukeratu berri dira →


Elgoibarko Udalak San Roke kaleko espaloiak konpondu eta zabalduko ditu - Elgoibarko Udala\nElgoibarko Udalak San Roke kaleko espaloiak konpondu eta zabalduko ditu\nUdalak, Gipuzkoako Ur Kontsortzioak San Roke eta Arreiturre kaleetako ur-hornikuntzako sarea berriztatzeko eta sektorizatzeko lanak aprobetxatuko ditu hobekuntzak burutzeko.\nKontsortzioaren lanak urrian hasiko dira, 16 aste iraungo dutela aurreikusten da eta guztira 231.342,84 euro inbertituko dira.\nGipuzkoako Ur Kontsortzioak Elgoibarko ur-hornikuntzako sarea berriztatzeko eta sektorizatzeko lanen barruan udalerrian berriztatzeke dauden fibrozementuzko sareak progresiboki ordezkatzen jarraituko du.\nHonako honetan San Roke eta Arreiture kaleetako hoditeria aldatuko da. Guztira 858 m fibrozementuzko hodi izango dira aldatuko direnak. Lan hauen helburua bikoitza da: batetik, ur-hornikuntzako saretik fibrozementu materiala kentzea; eta bestetik, sarearen antzinatasuna dela eta sortzen diren matxurak, ur emariak eta kalteak murriztea.\nHoditeria berria egungo lineekiko paraleloan jarriko da ur hornidura zerbitzuari ez eragiteko. Hau egitea ezinezko den tarteetan behin-behineko by-pass bat egitea aurreikusten da.\nBerritu beharreko hoditeriaren ibilbidea dela eta, ibilgailuen gaineko eragina nabarmena izango da. Edonola ere, ibilgailuen zirkulazioari edota oinezkoen igarotzeari dagozkien eraginak (mozketak, saihesbideak...) Udaltzaingoarekin eta Bulego teknikoarekin koordinatuko dira, obrak eta alternatiba guztiak uneoro ongi seinaleztatuta egon daitezen. Gipuzkoako Ur Kontsortzioak informazio oharrak jarriko ditu kaltetutako gunean, eta obrek irauten duten bitartean sor daitezkeen kalteen inguruko informazioa emango du.


04 maiatza, 2018 Iritzia, Itzainak 2085\nDuela 11 urte, gure aurreneko alabaren jaiotzak orduan teorikoki kontrolpean neukan bizitza hankaz gora jartzea lortu zuen. Urte askotako terapiak ustez lortua zuena pikutara bidali zuen, lozorroan zeuden minak berriro azaleratu zitzaizkidan eta oraingoan aurretik zuen baino indar handiagoaz. Gurasoen beharra. Babestuko zaituen tribu horren beharra. Bakardade sentsazioa… aurreneko urteak oso gogorrak egin zitzaizkidan. Oraindik 2 urte bete gabe zituenean, bigarren alabaren jaiotzak are handiagoa egin zuen barruan sentitzen nuen zuloa. Erditzea oso gogorra izan zen eta ni lur jota geratu nintzen. Ahul, indarrik gabe. Bigarren alaba jaio eta gero hiru pneumonia pasatu nituen segidan, pisua galtzen hasi nintzen eta pisua galtzearekin batera ere burua. Nire mamuak agertuak banituen, ma-mu handienaren esku erortzera nindoala garbi daukat orain. Denborak eman didan esperientziaz begiratzen dudanean, momentu horretan amildegian begira ikusten dut neure burua. Ezer gutxi falta izan zitzaidan berriro ere anorexiaren zuloan sartzeko.\nZorionez, garai hartan lan egiten genuen lekuan aldaketak izan zirela eta alaba gazteenak hiru urte bete arte eszedentzia hartzeko aukera suertatu zitzaidan. Ezin dut esan hiru urte horietan ondo nengoenik; beheraka nindoan, geroz eta galduago nengoen. Alabekin askotan inoiz ezagutu ez nuen pertsona biolentoa bihurtzen nintzen. Nekatuta, garrasika, haserre pasatzen nuen denbora. Alabak nola tratatzen nituen konturatzeko, alaba zaharrenak txikienari nola garrasi egiten zion ikustea nahikoa izan zen. Beraientzat hori baitzen joera normala. Garrasika gauzak esatea. Bestela ere nire burua zigortuko banuen, horrelakoak ikusteak indar gehiago ematen zion nire barruko deabruari.\nElikadurak asko kezkatu izan nau beti, hori izan da nire obsesioa eta nire bizitzaren zentroa duela 6 urtera arte. Alaba zaharrenak alergiak zituela aitzakia bezala hartu eta, denbora nuela eta, elikadura pediatrikoan master bat egiten hasi nintzen, eta lanbidez informatikaria izanez, ikasten nuena blog batean idaztea pentsatu nuen. Elikaduraz aparte, nire kezkak, nire alaben ongizatearen ingurukoak, interesgarri iruditzen zitzaizkidan gaiak jartzen nituen ttiklik izena jarri nion blog ttiki horretan.\n«Sendatzeko bidea aurkitzeko bizitzako fokoa aldatzea beharrezkoa da. Beteko gaituen hori identifikatu eta indarra horretan jarri behar da»\nBloga elikatzen nindoan heinean, geroz eta bisita gehiago zituela konturatu nintzen. Ez nengoen bakarrik. Nire kezkak ez ziren besteen kezken oso desberdinak. Ni bezala sentitzen zen jende asko zegoela konturatu nintzen eta nik neuzkan beharrak zituzten beste pertsona asko ezagutu nituen. Ttiklik forma hartzen zihoan, eta ni, nire barruarekin bakeak egiten. Gustuko zerbaitekin topo egin nuen, betetzen ninduen zerbait.\nLanera bueltatzeko garaia iritsi zenean, beste danbateko bat jaso genuen eta lanik gabe geratu ginen nire bikotea eta ni. Orduan, aspaldi buruan bueltaka nuen amets bati forma ematea erabaki nuen. Nire onlineko mundu hori jendearentzat hain baliagarri izanik, fisikoki eskuragarri jartzea zen bueltaka nuen ideia. Guraso zein hezitzaileentzako baliabideak izango zituen zentroa izan behar zen. Gure kezkak eta zalantzak landu eta laguntza jasoko genuen leku bat. Haurrentzako beste mota bateko heziketa eskuragarri jarriko ligukeen espazioa.\nTtiklik elkargunea forma hartzen hasi zen momentuan, uda hartan, ni konturatu gabe, amildegi ertzean nire burua botatzeko prest nengoen pertsona honek, aldaketa bat izan nuen. Ametsak forma hartzen zuen abiadura berdinean nire gorputzak ere behar zuen forma hartu zuen, pisua irabazi eta bizitzeko indarrak berreskuratu nituen. Nire fokoa aldatzea lortu nuen eta egun horietara arte obsesio nuenari kontra egiten hasteko adorea izan nuen.\nAste honetan, garai haietan forma ematen hasi nintzen amets horrek 5 urte bete ditu. Emozioz betetako 5 urte izan dira. Terapiara bueltatzera behartu nauten urteak. Mamuekin borroka egin eta beraiekin bakeak egin ditudan urteak. Gurasoen heriotza onartu eta kulpa sentimenduak lurperatu ditudanak. Askotan esan dut eta ez naiz aspertuko errepikatzeaz. Sendatzeko bidea aurkitzeko bizitzako fokoa aldatzea beharrezkoa da. Beteko gaituen hori identifikatu eta indarra horretan jarri behar da. Egunero argitzen duelako, baina tamalez gu ez garelako beti argitasun hori ikusteko hemen egongo.\n« «Kanpoan nintzela Idiazabalgo jendea, zuhaitzak eta mendia eman ditut faltan»\n«Mendiak lasaitasuna ematen dit; aske sentitzen naiz bertan» »


K 00 Getaria Pilota\nAbian da Nesken Pala Txapelketa\nIrune Zulaika Ezenarro. AURTEN, NESKEN ARTEKO IV. Pala Txapelketa jokatzen ari da Getarian. Orain dela lau urte neska talde bat elkartu ginen, neskei zuzendutako kirol eskaintza eskasa zela ikusita, eta pala txapelketa antolatzen hastea erabaki genuen. Ordutik, partaide kopurua goruntz doa urtez urte eta zaletasuna piztu da herriko nahiz inguruko nesken artean.\nPardaidetzari dagokionez, aurtengoan 17 bikotek eman dute izena eta, ekaina bitartean, bikote bakoitzak astean partida bana jokatuko du herriko frontoian. Txapelketak oso giro polita sortzen du herrian, jende asko hurbiltzen baita partidak ikustera. Parte-hartzaileen artean ere giro jatorra da nagusi. Partaideak adin guztietako eta inguruko hainbat herritako neskak dira; adibidez, Aizarnazabalgoak eta Oriokoak. Txapelketa abian da eta ekaina amaieran bukatzea aurreikusten dugu, finaleko partidekin eta partaideen arteko urteroko afariarekin.\nAurten, gainera, Getariako txapelketaz gain, nahi zuenak pala ikastaro bat egiteko aukera eduki du Emakumea Pilotari proiektuari esker. Horren bitartez, txapelketa berrien ateak zabaldu zaizkigu. Beraz, eskertzekoa da egiten ari diren lana.\nTxapelketa hastear geunden egunotan, bikote asko ikus ahal izan da frontoi ezberdinetan entrenatzen, lagun artean palaz jokatuz ondo pasatzen. Azken finean, horixe da txapelketa honen helburu nagusia, palaz jokatuz gozatzea!�


LHko Moduluen Eskaintza Partziala - Lanbide Heziketa - Euskadi.eus\nLHko Moduluen Eskaintza Partziala\n2010eko martxoaren 22koan AGINDUAK, Lanbide Heziketako heziketa-zikloak eskaintza partzialeko modalitatean ematea arautzen du.\n18 urtetik gora eta Lanbide Heziketako zikloetan sartzeko baldintzak betetzea: Erdi-mailako zikloetan (Oinarrizko lanbide-titulua, DBH edo titulu baliokidea), eta Goi-mailako zikloetan (LHko teknikariaren titulua, batxilergoa edo titulu baliokidea), aukeratutako tituluaren arabera.\nMatrikula konpetentzia-unitateka egiten da. Konpetentzia-unitate horiek Lanbide Heziketako tituluek osatzen duten moduluekin lotuta daude. Salbuespena: desagertzeko dauden LOGSE zikloetan, matrikula moduluka egingo da.\nKlaseetara joatea derrigorrezkoa da modalitate honetan.\nMatrikula-epea ikasturtearen hasierarekin bat etortzen ohi da.\nIkastetxe Publikoetan Eskaintza Partziala\nHeziketa-zikloak eskaintza partzialeko modalitatean emateko baimenaren eskaera egiteko epea irekita dago. Ikastetxeen arduraduneak adieraziko dute 2018-2019 ikasturtean zer konpetentzia-unitateak (edo zer moduluak) emateko baimena eskatzen duten. Ikusi deialdia (PDF, 3 MB).\nHurrengo estekan LHko Ikastetxe Publikoetako 2017-2018 ikasturteko Eskaintza Partziala begira dezakezu. Eskaintza Partzialeko modalitatean emandako Lanbide Moduluak adierazten dira, Ikastetxea, Lanbide-Arloa, Zikloa, HLO edo HSOLO bada, Maila eta emandako Eredua adieraziz. Taula lurralde historikotan zatituta dago.\nIkastetxe Pribatuetan Eskaintza Partziala\nHurrengo estekan LHko Ikastetxe Pribatuetako aurtengo ikasturteko Eskaintza Partziala begira dezakezu.


Pantzo Irigarai: "Gidatzen noanean neure buruari gaiak jarri eta bertsoak egiten saiatzen naiz baina, Potori bezala, ez zaizkit ateratzen" | 111 Akademia\nPantzo Irigarai: “Gidatzen noanean neure buruari gaiak jarri eta bertsoak egiten saiatzen naiz baina, Potori bezala, ez zaizkit ateratzen”\nPantzo Hirigaraik Poto eleberria aurkeztu zuen Urruñan Odei Barroso eta Aimar Karrika lagun zituela.\nBAIONA. Eleberriaren hasieran agertzen den bertsoa abestu zuen Aimar Karrikak aurkezpenaren hasieran:\nIrakurlea entzun baduzu BECeko oihu ozena\nbertsuen jaia oin eta doinu neurri eta hitzena.\nMilaka ahots kantatzen ari Maialen baten izena\nzu ere izan zira lilura baten biktima zuzena.\nHona hementxe abendu hartan benetan gertatu zena.\n“Umoretik hartuta, 2009ko Euskal Herriko Bertsolari Txapelketa Nagusiko finalean ‘benetan’ gertatu zena kontatzen digu Pantzok”, jarraitu zuen bertsoaren ostean Karrikak. “Abenduaren 13 hartan Andoni Enganak ez du bere maila erakusten, hasieratik trabatzen da, aldioro errima berarekin errimatzen du eta bertsoek ez dute zentzu handirik. Orduan, publikoa momentu batean ohartzen da ez dela benetako Andoni Engana, eta publiko horren artean Aimar Poto detektibea dago, bertso-friki bat bezala kalifika genezakeen gizona”. Bertsolari elkarteko zuzendari den Iñaki Puruak ikerketa abian jar dezan eskatzen dio Potori, Engana non dagoen eta zer gertatu zaion argitzeko. Ikerketa gorabeheratsu bezain deskalabratu horretan bertsolaritzako beste izar batzuk ere desagertu direla ohartuko da Poto, eta elkartearen inguruko sekretu harrigarri bat ere atzemango du, Fernando Amezketarra jainko duen sekta bat dela, hain zuzen.“Azken finean fikziozko bertso mundu batean murgiltzen gaitu Pantzok berrehun orrialdeko liburu irrigarri eta umoretsu honetan, bertso aunitzez hornitua eta, gure ustetan, bertso munduko edo inguruko jendearentzat gomendagarria dena. Pantzok errango digu nola sortu zen ideia hori eta plazer hartu duen hau eginez”.\nIdazle baigorriarrak argitu zuen bezala, antzerki asko idatzia zuenez beste zerbait probatu nahi zuen, “bereziki eleberri baten idaztea. Ez nekien gai nintzenez baina laster ikusiko nuen aunitzez zailago dela eleberri baten idaztea antzerki bat baino, esaldiak gehiago joritu behar baitira. Antzerkia beti solasaldiak dira eta niretako aunitzez errazago da hori, ez du, eleberri batekin konparatuz, hainbeste ariketa galdatzen. Baina entseatu nahi nuen. Hasieratik segurua zen antzerkian erabiltzen nituen bi osagaiekin ariko nintzela: umorea eta suspentsea. Beraz, inkesta bat behar nuen sortu, inkesta umoretsu bat, baina gaia falta zitzaidan. Bilaketa horretan ari nintzela, bertso saio batean egokitu nintzen behin, eta hantxe piztu zitzaidan argia: istorioa bertso munduan kokatzea erabaki nuen, bertsozale fidela bainaiz eta biziki maite baitut bertsolaritza. Behin hori jakinda istorioan pentsatu behar nuen, inkesta edo ikerketa bat egin behar zenez zerbait larria gertatu behar zuen, eta bertsolaritzako izar batzuen desagertzea sartzea pentsatu nuen. Ikerketa hori burutuko zuen inkestalaria ere behar nuen eta horrela sortu nuen Aimar Poto: berehala jin zitzaidan bertsozale errabiatua izanen zela hau ere, pixka bat ene irudikoa, bat-bateko bertsorik egiten ez jakitea frustrazio bezala bizi duena”.\nBertsolaritzarekin eguneroko harremana\nLiburuaren ardatza bertsolaritzaren mundua izaki, Odei Barrosok egunerokoan bertsolaritzarekin zer harreman mota duen galdetu zion Pantzori. “Nire buruan egunero dut harremana bertsolaritzarekin, askotan saiatzen bainaiz bertsoak egiten. Egunero denbora pixka bat pasatzen dut autoan eta, gidatzen noan bitartean, neure buruari gaiak jarri eta bertsoak egiten saiatzen naiz baina, Potori bezala, ez zaizkit ateratzen”. Barrosok azaldu zuen bezala, bertsolaritza munduaren inguruko erreferentzia asko agertzen da liburuan: bertso elkarteko zenbait pertsonen deskribapenak, izaerak, batzuetan erabat karikaturizatuak eta beste zenbaitetan pixka bat zehatzagoak…\nPoto eleberria irakurle ororentzako liburua den ala erreferentzia horiek zertxobait mugatzen ote duten galdetu zion idazleari. “Irakurle orokorrarentzat izanen da atsegina ene irudikoz, bai baitira abenturak, bai baita umorea…, baina egia da bertso mundua zein erreferentzia horiek ezagutzen dituenak abantaila bat izango duela”, zehaztu zuen. “Liburuan agertzen diren pertsona batzuk taula gainean ikusten ditugu eta ia denek ezagutzen dituzte, baina gero badira beste zenbait hain jendaurrekoak ez direnak eta liburua irakurtzeko horien ezagutza ukaitea aldeko izan daiteke”.\nPoto eta Soto Julio\nSotoren irudia dakar liburuaren azalak, eta horri buruz galdegin zion Karrikak Hirigarairi. “Hik pentsatu duk bazela Soto eta Poto hitzen artean joko bat, baina ez dago halakorik, akats tekniko baten ondorio da guztia. Azalean beste argazki bat jartzeko asmoa genuen, BECeko publikoa bizkarretik ikusita, publiko anonimo bat alegia, baina inprimatu behar zen egunaren bezperan Luzien Etxezaharretak deitu zidan arrazoi tekniko bat tarteko argazki hori ezin zela sartu esanez. Ordezko argazkia biharamunerako aurkitu beharra zegoen, Sotoren hau proposatu zidan eta baietz esan nion. Baina ez nintzen ohartu ere egin bertan agertzen zena Julio Soto zela. Gero askok galdegin didate zergatik aukeratu genuen Julio Soto, gainera bera ez da liburuan batere agertzen… Ez dakit Sotok berak ikusi duen baina agian galdetuko du “zergatik ni?”…


Oinarrizko web plana\nHostingaren urteko kostua (50 GB-ko oinarrizko planaren web ostatua) _ 150 euro SSL gune seguruaren ziurtagiria (urteko ordainketa) _ 60 euro Domeinua (urteko ordainketa - Batez bestekoa) _ 30 euro\nPreototipoaren web kostua I\nPrototipoaren WEBGL diseinua. Zerbitzu honen bidez, testatzean eta Gutxieneko Produktu Bideragarria sortzeko beharrezkoak diren aldaketak doituko dira.\nZoom eta Miró-n Premium kontuak\nKontu profesionalak, testak errazteko eta zuzenean egiteko beharrezkoak diren ezaugarriekin.\nGOTEO plataformak aplikatutako % 5eko komisioa\nTesteoak erraztea eta dinamizatzea\nSorginlorek publiko objektiboekin testak erraztu eta dinamizatuko ditu. Amaieran, prozesua ebaluatzen duen txosten bat aurkeztuko dute, plataforma garatzeko mapa bat marrazteko balioko duena.\nGrabazioak editatzeko eta itzultzeko gastuak\nAurrez grabatutako antzezlanaren edizio- eta itzulpen-gastuak\nSariak bidaltzeko eta ekoizteko gastuak I\nIlustrazioak inprimatzeko eta bidaltzeko gastuak, gutxieneko aurrekontura iristeko.\nKomunikazioa eta marketina: prozesuaren dokumental txikia\nGattikenek sareetarako material grafikoak eta bideo-materialak sortzen lagunduko du. Helburua testetan parte hartzen dutenen ahotsaren prozesua azaltzen duen dokumental bat grabatzea da.\nKudeaketa eta koordinazio orokorra II\nProiektuaren kudeaketa eta koordinazio orokorreko zerbitzuaren gastuak\nPreototipoaren web kostua II\nSariak bidaltzeko eta ekoizteko gastuak II\nGuztira € 5.387 € 10.322\nFrontoi kultura-berrikuntzako proiektu bat da. Web-plataforma bat, etxetik dantza- eta antzerki-emanaldiez zuzenean gozatzeko aukera izan dezazun, 3D web-teknologiei, bideo-deialdiei eta zuzeneko streamingei esker. Murgiltze esperientzia bat da, antzerkiaren magia ingurune birtual batera eramaten duena.\nLehen prototipo bat dugu eta garatzen laguntzea nahi dugu:\nGainera, zuk plataforma diseinatzen lagun dezakezu. Zure parte-hartze ekonomikoaz gain, nahi baduzu, prototipoaren diseinuan aktiboki parte hartu dezakezu.\nAntzerki birtualaren esperientzia bizi dezazun eta zure iritzia eman diezaguzun gonbidatzen zaitugu... anima zaitez!\nKalitatezko alternatiba digital bat eskaintzea konpainiei, banatzaileei eta programatzaileei.\nIrisgarritasun handiagoa izatea espazio tradizionaletan dantzaz eta antzerkiaz gozatu ezin duten pertsonentzat.\nEuskal ekoizpenei ikusgarritasun handiagoa ematea gure lurretik kanpo eta gure lurraldean ere.\nHerritarren parte-hartzearen bidez diseinatzea, irtenbide bateratuak eraikitzeko.\nFrontoik badu bere lehen prototipoa, eta orain, testatu egin behar dugu! finantziazioa bilatzen ari gara proiektuaren bigarren zatia ordaindu ahal izateko, non prototipoa merkaturatu daitekeen lehen produktu batean bilakatuko den. Bigarren fase honetan, jada identifikatu ditugun 5 talde desberdinekin testatuko dugu prototipoa: antzerki eta dantza zaleak, gazteak, industriako profesionalak, espazio tradizionaletan irisgarritasun-arazoak dituzten pertsonak eta atzerriko publikoa.\nKanpainaren helburua bigarren fase honetan sortutako gastuak estaltzea da. Batetik, testak egiteko beharrezkoak direnak, eta, bestetik, lehen prototipoa tresna funtzional eta profesional bihurtzeak dakartzan gastuak.\nHalaber, proiektuan interesa duten eta parte hartu nahi duten pertsonen talde bat bildu beharko dugu, diseinu-taldeetako kide diren publiko aktibo gisa, online jarduerak esperimentatzeko (testeatzatileak). Talde edo Focus Group horiek hiru komunitatetako pertsonek osatzen dute:\nKulturan adituak diren profesionalak, bereziki arte eszenikoetan adituak direnak.\nmatchfunding kanpainaren laguntzaileak\nGizarte-bazterketako arriskuan dauden eta antzoki tradizionaletara joateko irisgarritasun-arazoak dituzten pertsonak.\nArte eszenikoak ikusgarriagoak, eskuragarriagoak eta inklusiboagoak izan daitezen lagundu iezaiguzu!\nCOVID-19ren pandemiak hartutako neurriek hankaz gora jarri dute mundua, arte eszenikoen mundua barne. Hauek ez dute alternatiba digitalik kultura kontsumitzeko ditugun ohituren aldaketen aurrean (Netflix, HBO, Amazon, etab.). Konfinamenduaren aurretik gai hori pil-pilean zegoen, baina orain are premiazkoagoa bihurtu da. Frontoi moduko konponbidea iristear dago eta plataforma handi eta inbaditzaileak iritsi aurretik, aukera dugu ikuspegi altruistatik jaiotzen diren proiektu txikiek beren lekua har dezaten.\nFrontoi kultur kontsumo arduratsuaren alternatiba bat da, munduari birtualki konektatuta egoteko eta tokiko edukia eskaintzeko modu bat. Arte eszenikoen "0km" duen Netflix bat?\nFrontoi proiektua konfinamendu hilabeteetan eta 35 metro karratuko atiko txiki batean sortzen da. Master Amaierako Lan bat aurkezteko beharra eta gure inguruko kultur ehunak (bereziki arte eszenikoek) aurre egin behar dion premiazko egoera izan dira proiektuaren sugarra piztu duen metxa. Egoeraren, sortzen ari diren proposamen digital berritzaileen eta "antzerkira joateko" esperientziaren azterketa sakona egin ondoren (arte eszenikoen aditu eta maitaleei bidalitako galdetegi kualitatibo baten bidez), zorionez UPV-EiTBren Mutlimedia Komunikazioko Masterrean ohorezko matrikula bat jasotzen duen proiektu bat jaio zen.**\nAzterketa eta ikerketaren lehen fasea gainditu ondoren, lehen prototipo ba dugu jada sortua eta Frontoi k aurrera jarraitzen du. Bere lehen urtean hainbat erakunde publiko-pribaturen babesa lortu du eta gainera, bere kolaboratzaile sarea handitzen joan da.\nProiektua Kutxa Kultur Enea ekosistemaren parte da, kulturaren arloko proiektu ekintzaileentzako coworking espazioan: https://www.kutxakultur.eus/es/talentos/frontoi /\nFrontoik 6.000 euroko laguntza jaso zuen 2020an Gipuzkoako Foru Aldundiaren eskutik (OLATUAK diru-laguntza).\nDonostia Kultura ere oso lagungarria izan da Frontoik lehen urratsak eman zitzan. Donostiako entitateak zuzeneko laguntza eman du prototipoaren egungo edukia diren bi antzezlanen grabaketan.\nCuchillo disenu independenteko estudio bat da, Bilbon kokatua, eta ibilbide eta aintzatespen handia du estatuan eta Europan. Bilboko diseinatzaileek forma eman diote prototipoari, eta haiek egin dute web-garapena eta diseinua.\nGattiken Zumarraga- Urretxuko komunikazio- eta marketin-kooperatiba bat da, ia 10 urtekoa, eta sormena, berrikuntza eta hurbiltasuna ditu ardatz. Piezak grabatu, editatu eta zuzenekoekin laguntzen dute.\nZu taldeko kidea zara\nFrontoi berrikuntza-proiektu bat eta elkarlanean diseinatzeko planteatuta dago. Design Thinking tresnei esker, kolaboratzaile gisa, beste parte-hartzaile batzuekin batera, antzerkiaren magiaren antzik handiena duen esperientzia zein den definituko duen taldeko kide izango zarete.\nZu gabe, Frontoi ez da existitzen. Lagundu eta taldeko kide izan!\nFrontoi etorkizuneko apustua da arte eszenikoentzat. Frontoi antzerki-esperientziaren diseinuaren berrikuntzaren bidez, merkatu digital berriak konkistatuko ditu, bideo-jokoena eta bideo-plataformena, esaterako. Aire fresko ahokada bat, oso ahula, oso autonomoa ez den eta oso prekarizatua dagoen sektore batentzat.\nFrontoik, gainera, arte eszenikoak pertsona gehiagorengana iristen lagunduko du eta arte eszenikoak eskuragarriagoak izatea lortuko du, kokapen geografikoa, oztopo kulturalak eta publikoaren itxura edo baldintza fisikoak kontuan hartu gabe. Banaketa eta kontsumo demokratikoagoak eta iraunkorragoak zihurtarazten ditu.\nFrontoi eduki alternatiboak entretenitzeko plataforma bat da, HBO edo Netflix moduko bat, baina ekoizpen jasangarria duena, eta azkenaldian kontsumitzera ohituta gauden ikus-entzunezko eduki masifikatuak urruntzen dituena. Fast food kulturaletik aldentzeko eta tokiko produktuetan, kalitatezkoetan, zentratzeko modu bat, arte eszenikoekiko maitasun hutsetik eginak.


burdinmutur / burdinori\nburdinola (Egungo testuen corpusean 1.277 agerraldi; orobat burdin ola g.er.) 1 iz burdin mea landuz burdina egiten zen lantegia. ik ola.\nBilbo inguruko meategi, burdinola eta untziolek erakarri zuten inmigrazio uholde hori. Koldo Zuazo «Euskararen sendabelarrak» - 89. orr.\nKapela lantegia dago, paperola bat, zurrategi anitz, iltze, ferra, burdin jotako lapiko, burdin landuko balkoi, haga, ezpata eta fusil lantegi anitz; mendi osoa burdinolaz betea dago. Edorta Jimenez «Europako mugetan barrena» - 145. orr.\nBaionara jin eta sei urtez Aturri bazterreko burdinola hartan ari izan ninduxun lanean. Itxaro Borda «Zeruetako erresuma» - 64. orr.\nBurdinolako langile batek egiten zion dei, pieza moldatuak hozten utzi ohi zituzten zabaldegitik. Koldo Izagirre «Sua nahi, Mr. Churchil?» - 96. orr.\nBurdinolako langileei fabrikan bertan ematen zien arrantxoa, joan-etorrietan astirik ez galtzeko-eta, lan handia zegoen boladetan. Xabier Mendiguren Elizegi «Errautsen distira» - 98. orr.\nBurdinolaren berri ere ematen nuen, nola lagundu zuen gure bailararen aurerabidean eta nola eman zion lanpostua herriko hainbat eta hainbat jenderi. Xabier Mendiguren Elizegi «Errautsen distira» - 104. orr.\nGure portura lehen aldikotz txopan drapo gorria dakarrela arribatu den burdinolarako ferrailaren aitzakian Vladimirri bizitzekoak isilean deskargatzera datorren ontzira, sekretura, ametsera. Koldo Izagirre «Sua nahi, Mr. Churchil?» - 150. orr.\nAldi bakoitzeko tona bat libratzen zuten Heinkel 111 eta Junker 52ek sortzen zuten zaratak beren buruen gainean zegokeen burdinola batena zirudien: ikaragarria eta etengabea, eskoltakoen zerra moduko hotsak, norabidea sarritan aldatzen zuten neurrian, irregularki ebakitzen zuena. Ramon Saizarbitoria «Gorde nazazu lurpean» - 39. orr.\nEtorri zen Franco, debekatu eta jazarri zuen euskara, pizkunde literarioa zanpatu, eskolak espainolismoaren burdinola bihurtu. Joxe Azurmendi «Espainiaren arimaz» - 13. orr.


Pabiloiak | Bilbao Exhibition Centre | BEC\n1, 2 eta 3 pabiloiak\n15,000m2-ko guztizko azalerarekin eta 7,000m2 standentzat, azokak edota beste edozein ekitaldientzako BEC instalazio bikaina da. Pabiloien sabaiak sare-begi berezi bat du, 270 kg/bolako zintzilikatze-ahalmenarekin. Bolen arteko tartea 3,65 m-koa da. Pabiloietako zoruek 4,000 kg/m2 jasan dezakete gehienez. Pabiloi guztiek indar-kanalizazioak, ahotsa eta datuak, ura eta hustubidea dituzte 6m bakoitzeko. Pabiloi bakoitzak 8 sarrera-ate situ (4-ka aurrez aurre), 5 metroko zabalera eta 5 metroko altuera dutenak, zama-beribilen sarbiderako.\nGainera, gortina banatzaileak dituzte, pabilioi bakoitza 5.000 m2-ko hiru gunetan banatzen dituztenak. Ez dute zutaberik eta gehieneko altuera 18 metrokoa da sare-begiraino eta 12 metrokoa gatzarietaraino.\n5. pabiloiak 20.599m2-ko azalera du. Ez du zutaberik eta gehieneko altuera 18 metrokoa da sare-begiraino eta 12 metrokoa gatzarietaraino, erakusketa handiak ospatzeko aukera bikaina 12,000m2-ko erakusketa gunearekin. Pabiloien sabaiak sare-begi berezi bat du, 270 kg/bolako zintzilikatze-ahalmenarekin. Bolen arteko tartea 3,65 m-koa da. Pabiloietako zoruek 4,000 kg/m2 jasan dezakete gehienez. Pabiloi guztiek indar-kanalizazioak, ahotsa eta datuak, ura eta hustubidea dituzte 6m bakoitzeko. Pabiloi bakoitzak 8 sarrera-ate situ (4-ka aurrez aurre), 5 metroko zabalera eta 5 metroko altuera dutenak, zama-beribilen sarbiderako.